
BABI 



PENDAHULUAN 



1.1 Pengenalan 

Perbezaan pemahaman terhadap ajaran Islam telah bermula semenjak zaman Rasulullah 
SAW masih hidup lagi, namun perbezaan tersebut tidak sampai berterusan dan menimbulkan 
konflik, kerana Rasulullah SAW masih berada di tengah-tengah umat dan boleh menjelaskan 
serta memberikan keterangan lengkap atas segala persoalan dan perbezaan diantara para 
sahabatnya. Menurut Thaha Jabir Fayyadh Al-‘Alwani, (1989:29), apabila berlaku perselisihan 
pendapat dikalangan sahabat di dalam sesuatu persoalan, mereka segera mengembalikannya 
kepada Rasulullah SAW kemudian baginda menerangkan jalan yang hak dan jalan petunjuk 
tersebut. 

Begitu juga pada zaman para sahabat, selepas kewafatan Rasulullah SAW, sering juga 
berlaku perbezaan pendapat terhadap sesutatu masalah, baik dalam soal ibadah, muamalah 
mahupun perkara penting yang lain, ataupun sesuatu persoalan yang muncul ketika Rasulullah 
SAW masih hidup tetapi belum sempat ditanyakan pada baginda. Biasanya para sahabat akan 
sering bertanya sesama sendiri terlebih dahulu, sekiranya terdapat sahabat yang telah 
mengetahui dan pernah mendengar keterangan persoalan tersebut dari nabi SAW, sedangkan 
tidak diketahui oleh sahabat-sahabat yang lain. Apabila tiada salah seorang yang mengetahui 
dalil atau nasnya, mereka akan bermusyawarah untuk menetapkan hokum atas persoalan yang 
mereka hadapi itu. 

Menurut Thaha Jabir Fayyadh Al-;Alwani lagi, sesungguhnya para sahabat Rasulullah 
SAW telah berselisih pendapat dalam banyak perkara. Antara perkara-perkara yang mereka 
berselisih pendapat mengenainya ialah seperti; 

a) perselisihan pendapat mengenai wafatnya nabi 

b) dalam memerangi golongan yang enggan membayar zakat 

c) dalam beberapa masalah fiqah. 

Menurut Muhammad Ramzi bin Omar radhiallahu’anhu apabila menghadapi kebuntuan 
menyelesaikan sesuatu masalah, beliau akan mengumpulkan para sahabat dan meminta 
pandangan mereka, sekiranya para sahabat setuju pada sesuatu penyelesaian, maka beliau akan 
memutuskan cara tersebut. Cara ini dilakukan Umar r.a walaupun dari sudut kefahaman 
tentang ilmu-ilmu agama, beliau boleh dikatakan agak kehadapan. 

Setelah kewafatan baginda SAW terdapat satu lagi sumber penting bagi hukum 
islam. Sumber ini mendapat tempat tertinggi selepas al-Quran dan hadis iaitu ijmak para 
sahabat (Ahmad Syalaby, 1968: 7). Sumber ijmak ini mendapat kedudukan sebagai salah satu 
sumber hukum, kerana hakikatnya ijmak para sahabat adalah merupakan ijtihad sekumpulan 
ahli hukum Islam, maka nilai ijmak dianggap lebih tinggi berbanding ijtihad perseorangan. 
Nilai ijmak yang tinggi ini berdasarkan pendapat ahli sunnah dan pandangan ulama’ kerana 
para sahabat ialah orang yang adil dan keadilan mereka diiktraf oleh Allah SWT dalam 

beberapa ayat al-Quran dan dikuatkan oleh Rasulullah SAW melalui hadis sahih yang banyak 
jumlahnya (Muhammad Ramzi bin Omar, 1993: 3). 

Setelah berakhir zaman sahabat, ketika itu wilayah Islam sudah semakin luas disamping 
jumlah umat Islam yang semakin ramai kerana dakwah Islamiyyah sudah tersebar ke merata 
dunia, muncul pula pelbagai permasalahan baru yang tidak dijumpai pada zaman sebelumnya, 
disamping muncul pula perbezaan pemahaman tenteng dalil dari al-Quran dan As-sunnah 
seperti dalam masalah wuduk, bersucu, sembahyang, puasa, zakat, haji dan masalah-masalah 
fekah lainnya. Kesannya timbul ijtihad dari para ulama’ yang bersifat perseorangan 
mengakibatkan lahirnya pelbagai aliran mazhab (Ahmad Shabaly, 1968: 9). Mazhab-mazhab 
tersebut mencerminkan pendapat ulama’ masing-masing. Ada diantara mazhab-mazhab 
tersebut telah lenyap, dan ada pula yang masih hidup dan tersebar hingga sekarang yang 
mempunyai bilangan penganut yang berbeza-beza (Ahmad Shalaby, 1968: 9). 

Adapun mazhab-mazhab yang telah diiktiraf oleh Ahli Sunnah dan diikuti oleh majoriti 
kaum muslimin serata dunia adalah Mazhab Imam Abu Hanifah, Imam Malik, Imam Syafie, 
Imam Ahmad bin Hanbal. Setelah berakhir pembentukkan pegangan mazhab imam yang empat 
ini, umat Islam sudah semakin jauh dari cahaya ilmu dan fahaman taklid yang berkembang 
dengan cepat. Terdapat dikalangan umat Islam beranggapan bahawa sudah cukup memeadai 
untuk mengikut kepada salah satu mazhab sahaja. Fahaman seperti ini terus berlanjutan hingga 
sekarang, dimana dihampir di merata dunia majoriti umat Islam berpegang pada satu mazhab 
tertentu khususnya mazhab yang empat tersebut. Menurut (Thaha Jabir Fayyadh Al-‘Alnawi, 
1989; 133) semenjak kurun keempat hijrah, terhentilah ijtihad dan tempatnya digantikan 
dengan tqlid yang tersebar luas. Pendapat dan fatwa terhasil mengikut aliran mazhab sahaja 
dan perlu dijadikan pegangan serta disebarkan dikalangan mazhabnya. Malahan kegiatan fekah 
hanya berkisar dalam sesuatu mazhab sahaja. 

Pengelompokkan umat Islam kepada aliran mazhab ini dalam beberapa keadaan pula 
menggugat keharmonian dan kesatuan umat Islam, sedangkan Islam memerintahkan umat 
Islam agar bersatu dan mengelakkan pepecahan. Oleh itu, kajian ini perlu dijalankan untuk 
mengetahui setakat mana kesan perbezaan aliran mazhab ini terhadap kesatuan dan 
keharmonian umat Islam di negeri Johor, khususnya dikalangan kakitangandan para pelajar 
UTM. 



1.2 Latar Belakang Masalah 



Majoriti umat Islam di seluruh dunia dewasa ini khususnya di Malaysia mengikut suatu 
mazhab tertentu samada Mazhab Hanafi, Syafie, Maliki, Hambali. Walaupun pada hakikatnya 
para imam tersebut tidak menganjurkan umat Islam untuk mengikut seratus peratus terhadap 
pandangan mereka. Antaranya ucapan Imam Syafie yang cukup popular iaitu “apabila kamu 
menemui dalam kitabku sesuatu yang berlaianan atau berlawanan dengan hadis Rasulullah 
SAW, peganglah hadis baginda dan tinggalkan pendapatku itu,” (Muhammad Nashiruddin al- 
Albani, 2000: 58). Pesan Imam Syafie yang lainnya pula “setiap orang harus bermazhab 
kepada Rasulullah dan mengikutnya. Apapun pendapat yang aku katakan atau sesuatu yang 
aku katakan itu berasal dari Rasulullah SAW tetepi ternyata berlawanan dengan pendapatku, 

apa yang disabdakan Rasulullah SAW itulah yang menjadi pendapatku,” (Muhammad 
Nashiruddin Al-Albani 2000: 57). 

Mengikut Ahmad Syalaby (1968: 10) Imam Ahmad bin Hambal juga dengan sendiri 
tegas untuk menolak sikap kebanyakkan kaum muslimin yang puas dengan suatu mazhab. Hal 
ini ternyata dari jawapannya ketika ditanya orang pendapatnya dan pendapat al-Auza’i 
mengenai sesuatu masalah, maka jawabnya “janganlah tuan-tuan mengambil dari kami tetapi 
ambillah dari sumber tempat kami mengambilnya iaitu al-Quran dan Hadis yang sahih. 

Jika melihat sejarah keempat imam Ahli Sunnah ini sekalipun, terdapat banyak 
perbezaan diantara mereka didalam memahami hukum-hukum Islam dan cabang-cabang 
hukum namun mereka tidak pernah merendah-rendahkan antara satu sama lain apatah lagi 
mencaci maki. Bahkan mereka saling memuji , hormat menghormati dan menghargai keilmuan 
dan kebijaksanaan sesama sendiri serta jauh dari perpisahan dan pertikaian. Hal ini dibuktikan 
apabila Imam Syafie sendiri pernah berkata “Malik bin Annas adalah guruku, kerana dari 
beliaulah ku ambil ilmu,” (Thaha Jabir Al-Fayyadh Al-‘Alwani, 1989: 125). Ulasan beliau 
untuk Imam Hanifah pula “manusia dalam fekah sangat berhajat kepada Abu Hanifah” 
sementara Imam Ahmad pula memuji gurunya Imam Syafie Rahimahullah bahawa “ Imam 
Syafie adalah laksana matahari bagi dunia ini dan laksana kesihatan bagi manusia (Thala Jabir 
Fayyadh Al-‘Alwani, 1989: 129). 

Asas utama yang menyebabkan tiada pertikaian antara imam-imam ini adalah kerana 
perbezaan yang berlaku diantara mereka adalah berdasarkan perbezaan kaedah pemahaman 
ilmu berhubung dengan dalil-dalil dari al-Quran dan As-Sunnah, Selain itu, hal ini 
keranakeikhlasan mereka untuk mencari kebenaran, serta jauh dari dorongan hawa nafsu dan 
kepentingan duniawi. 

Perbezaan ini berlaku kerana dalil atau keterangan yang tidak mempunyai keterangan 
yang lengkap oleh seseorang imam, sementara imam mazhab yang lain telah mendapatkannya 
dan menyedari bahawa jauhnya masa dari zaman Rasulullah dan kerana belum ada sebarang 
penulisan hadis-hadis nabi yang lengkap dan tersusun. Pengetahuan Islam bertebaran merata 
dunia dan dibawa oleh individu-individu tertentu dari kalangan sahabat dan tabi’in sehingga 
para imam perlu mengembara untuk mendapatkan suatu hadis nabi atau keterangan dari para 
sahabat. Disamping itu, perbezaan didalam istinbathukum juga sedikit sebanyaknya 
dipengaruhi juga dengan keadaan dan situasi sekitar zaman imam tersebut masih hidup. 
Menurut Thaha Jabir Fayyadh Al-‘Alwani (1989: 103), sebab-sebab perbezaan pendapat dalam 
lapangan fekah dibahagikan kepada tiga iaitu a) bahasa b) riwayat sunnah c) kaedah usul dan 
panduan istinbat. 

Banyak pepecahan pendapat pandangan dan pendapat pada awal zaman Islam apatah 
lagi pada zaman sekarang. Umat Islam bukan sahaja semakin jauh masanya dengan zaman 
Rasulullah SAW bahkan zaman ini sendiri ditegaskan Rasulullah SAW adalah zaman fitnah 
yang menyebabkan semakin banyak timbul perbezaan pendapat. Malangnya perbezaan ini 
kebanyakkannya tidak didasarkan mengikut kaedah ilmu dan akhlak Islamiyah, sebagaimana 
yang ditunjukkan oleh para sahabatpan para imam Ahli Sunnah terdahulu. Ini menyebabkan 
perselisihan berlakuke tahap yang parah yang menyumbang kepada berlakunya perpecahan 
dakalangan umat Islam walaupun perkara ini sangat ditegah dalam Islam. 

Di Malaysia, Sejak dahulu lagi majority umat Islam mengikut Mazhab Syafie, namun 
sejak kebelakangan ini muncul pula aliran mazhab baru di tengah-tengah kaum muslimin, 
khususnya di Universiti Teknologi Malaysia yang menjadi tumpuan kajian. Aliran mazhab 
baru ini mempunyai perbezaan cara pengenalan serta kepercayaan berbanding perbezaan 
dengan majoriti kaum muslimin. Antara perbezaan utama ialah perkara yang berhubung 
dengan tauhid khususnya dalam memahami sifat 20 yang telah diyakini dan diamalkan oleh 
majoriti kaum muslimin sejak berzaman lagi. Aliran baru ini sebaliknya meyakini bahawa sifat 
Allah SWT melalui fahaman Tauhid Asma’ wa Sifat . Selain itu aliran baru ini juga 
menunjukkan perbezaan dalam pengamalan beberapa amalan ibadahnya, contohnya 
mengerakkan jari ketika duduk tasyahud awal dan akhir dalam sembahyang selain tidak 
mengamalkan doa Qunut. Sementara kebanyakkan kaum muslimin di Malaysia tidak berbuat 
demikian. 



1.3 Pernyataan Masalah 

Kesatuan umat Islam merupakan salah satu asas penting dalam ajaran Islam. Kesatuan 
ini yang membawa kejayaan dan kecemerlangan Islam pada zaman Rasulullah SAW dan para 
sahabat. Sehingga Rasulullah menyebabkan dalam suatu hadis sahih bahawa kurun atau zaman 
beliau dan zaman pengikutnya merupakan zaman yang terbaik. Yang dimaksudkan zaman 
terbaik itu adalah dari segi aspek keharmonian umat, ketinggian akhlak dan kesatuannya. 

Namun setelah zaman Rasulullah dan para sahabat berakhir, mulailah umat Islam 
berpecah belah dalam berbagai golongan, sampai akhirnya timbul pula beberapa mazhab dalam 
ajaran Islam. Sehingga kini terdapat empat mazhab utama yang diiktiraf oleh ahli sunnah iaitu 
mazhab Hanafi, Maliki, Shafie, dan Hanbali yang masing-masing mazhab mempunyai 
pengikut yang ramai dikalangan kaum muslimin dimerata dunia. Namun sikap yang melampau 
dan fanatisma yang berlebihan diantara pengikut suatu mazhab, kadang-kadang dapat 
menimbulkan perselisihan diantara umat Islam, dan dalam tahap yang kritikal dapat menggugat 
kesatuan dan keharmonian umat Islam. 

Di Malaysia, majoriti umat Islam mengikut mazhab Shafie, yang telah diyakini dan 
diamalkan semenjak dahulu lagi. Namun sekarang ini muncul pula aliran baru yang berlainan 
daripada mazhab Syafie di tengah masyarakat, khususnya di dalam kampus UTM. Oleh itu, 
kajian perlu dijalankan untuk melihat setakat mana kesan kemunculan aliran mazhab selain 
mazhab Syafie ini terhadap keharmonian dan kesatuan umat Islam di kampus UTM. Oleh itu, 
kajian dijalankan untuk melihat setakat mana kesan kemunculan aliran mazhab selain mazhab 
Syafie ini terhadap kesatuan dan keharmonian umat Islam di kampus UTM untuk masa kini 
dan masa akan datang. 

Berdasarkan tujuan tersebut satu kajian dijalankan kepada kakitangan dan pelajar UTM 
yang meliputi pelbagai latar belakang, sikap, pemahaman agama dan amalan agama, supaya 
cadangan dikemukakan agar kesatuan dan keharmonian umat Islam di Malaysia dan khususny 
di dalam UTM dikekalkan. 

1.4 Matlamat dan Objektif Kajian 

Matlamat utama kajian ini adlah untuk mengetahui setakat mana perbezaan pemahaman 
aliran mazhab ahli sunnah yang terdapat di UTM. Untuk mencapai matlamat tersebut, kajian 
dijalankan berdasarkan objektif ini; 

a. Mengenal pasti perbezaan aliran mazhabahli sunnah yang terdapat di UTM 

b. Mengenal pasti kesan perbezaan aliran mazhab ahli sunnah terhadap kesatuan 
kakitangan UTM dan pelajar UTM. 



1.5 Persoalan Kajian 

Terdapat tiga persoalan kajian yang cubauntuk dijawab di dalam kajian ini, yang mana 
perincinya adalah seperti berikut; 

a. Apakah terdapat perbezaan aliran mazhab ahli sunnah di UTM? 

b. Bagaimana kesan perbezaan aliran mazhab ahli sunnah terhadap kesatuan 
kakitangan UTM dan pelajar UTM 



1.6 Kepentingan Kajian 

Hasil kajian ini diharapkan dapat memberikan sumbangan yang bererti bagi 
mewujudkan kesatuan dan keharmonian umat Islam di Malaysia terutamanya diantara 
kakitangan dan pelajar UTM. Selain itu, hasil kajian ini juga diharapkan dapat membantu pihak 
universiti dalam mengambil cadangan dan polisi yang sepatutnya bagi mengekalkan 
keharmonian dan kesatuan umat Islam di kampus UTM. Bagi ahli akademik dan penyelidik 
pula, hasil kajian juga diharap mampu untuk memberikan maklumat yang berguna untuk 
penyelidikan lebih lanjut bagi meningkatkan kecekapan dan keberkesanan kesatuan dan 
keharmonian umat Islam di Malaysia. 



1.7 Skop dan Batasan Kajian 

Kajian ini akan ditumpukan pada kefahaman tauhid, khususnya yang berkaitan dengan 
sifat-sifat Allah SWT. Disamping itu, kajian tentang perbezaan dalam amalan ibadah seharian, 
terutamanya dalam sembahyang. Kajian ini hanya mengkaji tentang persepsi kakitangan dan 
pelajar UTM yang meliputi aspek pemahaman dan sikap agama, pengamalan ajaran agama, 
dan adakah aliran mazhab ahli sunnah selain mazhab Syafie di kampus UTM bersesuaian dan 
dapat diterima oleh masyarakat kampus UTM.Untuk mencapai maksud tersebut, persampelan 
terhadap kakitangan dan pelajar UTM sahaja sehingga didapatkan maklumat dan data yang 
kemudiannya akan dianalisa. 



1.8 Bentuk Kajian 

Kajian ini akan dijalankan dengan deskripsi, dimana data yang diperoleh akan dianalisa 

dan dihuraikan sehingga menggambarkan keadaan yang sebenarnya. Sumber data adalah data 
sekunder dan data primer, data sekunder berasal dari kajian di perpustakaan, manakala data 
primer diperoleh dari hasil soal selidik dan temu bual dengan responden yang dipilih. 



1.9 Takrif Istilah 

Untuk memudahkan pemahaman dan pelaksanaan kajian ini, maka akan dijelaskan 
beberapa maksud dan definisi istilah yang digunakan dalam kajian ini, seperti yang berikut; 



1.9.1 Kesan 

Kamus Dewan (2003: 663) mentakrifkan kesan sebagai sesuatu ( sama ada kebaikan 
atau keburukkan) yang timbul daripada sesuatu kejadian (keadaan, perbuatan, tindakan dan 
lain-lain). Dalam kajian ini, kesan adalh merujuk kepada bagaimana tanggapan, sikap dan 
amalan individu terhadap kewujudan aliran mazhab ahli sunnah yang lain selain mazhab Syafie 
dikalangan mereka. 



1.9.2 Mazhab 

Kamus Za’ba (tt: 745) mentakrifkan mazhab sebagai aliran fahaman agama Islam yang 
dibawa oleh imam tertentu (Syafie, Hambali, Maliki, dan Hanafi). Kamus kontemporer Arab- 
Indonesia (1996:1677) mengertikan mazhab sebagai aliran/doktrin atau ajaran. 



1.9.3 Kesatuan 

Kamus Dewan (2000:1195) menakrifkan kesatuan sebagai keadaan yang satu (sama). 
Dalam kajian ini yang dimaksudkan kesatuan adalah kewujudan keharmonian dan kemesraan 
dalam kehidupan dan aktiviti umat Islam. 



1.9.4 Masyarakat 

Kamus Za’ba (tt:742) mentakrifkan kumpulan orang yang hidup dan bergaul bersama 
di suatu tempat (kampung, bandar, pinggir bandar, dan lain-lain) atau mengikut golongan 
bangsa (Melayu, Cina, India, dan lain-lain) atau agama (Islam, Kristian, dan lain-lain). 
Sementara Hassan Hamzah pula, (1997:724) mengatakan masyarakat adalah kumpulan orang 
yang hidup bersama dan bergaul sesama di suatu tempat atau mengikut golongan bangsa 
dengan cara dan adapt resam masing-masing. 

Dalam kajian ini yang dimaksudkan masyarakat adalah merujuk kepada umat Islam 
yang meliputi kakitangan dan pelajar UTM. 

1.10 Rumusan 



Kajian ini amat perlu dilakukan untuk mengetahui lebih awal kesan daripada perbezaan 
pemahaman dan amalan diantara mazhab ahli sunnah di Malaysia, khususnya di UTM. 
Sekiranya perbezaan boleh menimbulkan ketegangan dalam kesatuan dan keharmonian umat 
Islam, tindakan awal dapat diambil sama ada dengan pelaksanaan polisi dan cadangan bagi 
mengatasi masalah tersebut. 

Kajian ini hanya akan melihat dari sudut pemahaman, sikap dan amalan masyarakat 
kakitangan dan pelajar-pelajar UTM terhadap kemunculan aliran mazhab ahli sunnah selain 
mazhab Syafie di kampus UTM. 

BAB II 



SOROTAN KAJIAN 



2.0 Pengenalan 

Perbezaan pendapat dikalangan umat Islam khususnya umat Islam adalh perkara yang 
lumrah. Islam tidak melarang umat Islam berbahas dan mengemukakan pendapat masing- 
masing dalam sesuatu perkara bahkan digalakkan umat Islam mengemukakan pandangan dan 
pendapat masing-masing yang bersesuaian dengan garis panduan ajaran Islam itu sendiri. 
Rasulullah SAW bersabda yang bermaksud perbezaan pendapat dikalangan umat Islam ialah 
satu rahmat. Ini memberi peluang secara tidak langsung kepada masyarakat Islam berhujah 
dan bermuzakarah bagi mencambahkan lagi ilmu pengetahuan khususnya dalam hukum-hakam 
agama Islam itu sendiri. 

Al-Quran yang diturunkan oleh Allah SWT kepada umat manusia merupakan satu 
perundangan sempurna yang menerangkan kaedah-kaedah dan prinsip-prinsip mencakupi 
seluruh kehidupan manusiasecara umum, manakala hadis berperanan pula untuk menerangkan 
secara terperinci hukum-hakam yang terdapat dalam al-Quran. Jika suatu masalah itu tidak 
diterangkan dalam al-Quran atau hadis Rasulullah SAW dengan jelas barulah ijtihad para 
Mujtahid dalam menentukan hukum bagi kemaslahatan masyarakat Islam. Rasulullah SAW 
pernah menyoal sahabat baginda Muaz bun Jabal yang akan diutuskan ke negeri Yaman 
sebagai pendakwah dan juga sebagai kadi sabdanya yang bermaksud : 

“ Wahai Muaz, bagaimana engkau menyelesaikan sesuatu masalah, jika engkau ditanya 
orang?”. Jawab Muaz “ Aku akan menghukum dengan hukuman yang didapati dalam al- 
Quran .” Tanya Rasulullah SAW lagi, ‘jka tidak ada hukum dalam al-Quran?”M\iaz 
menjawab, ‘‘Aku akan berpandukan dengan sunnah Rasulullah SAW ( Al-Hadith ).” Kemudian 
Rasulullah SAW bertanya lagi, “ Jika sekiranya tidak terdapat dalam hadith?”. Jawabnya 
“Aku akan berijtihad” . Kemudain Rasulullah SAW menepuk-nepuk dada Muaz sambil 
bersabda “ Segala puji bagi Allah SWT yang telah memberikan petunjuk kepada utusan 
Rasulullah SAW (Muaz) dengan perkara yang diredhai oleh Allah SWT dan Rasulnya. ” 

(Riwayat Imam Ahmad & Tirmizi) 

Perbezaan mazhab atau pandapat dikalangan umat Islam tidak wujud ketika zaman 
Rasulullah. Apabila masyarakat Islam ketika itu menghadapi masalah atau kemusykilan 
berkaitan hukum hakam, mereka terus menemui Rasulullah SAW bagi mencari jalan 
penyelesaian. Ini adalah berbeza sekali dengan zaman sekarang khususnya dalam keadaan 
umat Islam yang ramai serta pelbagai kemajuan telah dicapai, ilmu pengetahuan berkembang 
dengan luas serta berbagai-bagai masalah yang lebih rumit timbul dari semasa ke semasa. 
Keadaan ini sudah tentu memerlukan ijtihad dari para mujtahid yang bersesuaian dengan al- 
Quran dan sunnah serta mengambil kira peredaran zaman dan tempat. 

Dalam bahagian soroton kajian ini akan diterangkan dengan terperinci sejarah 
permulaan timbulnya perbezaan mazhab, konsep dan definisi mazhab, mazhab empat yang 

terbesar, implikasi perbezaan mazhab keatas umat Islam, aliran mazhab di Malaysia dan sikap 
kerajaan serta masyarakat terhadap perbezaan mazhab. 



2.1 Sejarah berlakunya Perbezaan Pendapat dikalangan Umat Islam 

Perbezaan pendapat atau hukum adalah perkara biasa dalam mana-mana perundangan 
yang mana diasaskan kepada amalan serta adat resam mereka, kerana amalan atau adapt resam 
itu berbeza mengikut cara berfikir manusia yang berbeza. (Dr Kassim Salleh 1989) 

Ketika Rasulullah SAW masih hidup, perbezaan dan percanggahan pendapat tidak 
wujud sama sekali keran sekiranya terdapat persoalan yang timbul, mereka akan segera 
meminta penjelasan dari Rasulullah SAW dan keputusan yang dibuat oleh Rasulullah SAW 
akan diikuti oleh para sahabat. Namun apabila baginda telah wafat dan dimana wahyu telah 
terputus, yang masih tertinggal dikalangan umat Islam ketika itu ialah al-Quran dan As-sunnah 
yang menjadi pegangan umat Islam dalam memutuskan sesuatu hukum, jika sebelum ini 
mereka akan mendapatkan pandangan dari Rasulullah SAW, tetapi pada masa ini, mereka 
terpaksa menggunakan kaedah pengambilan hukum yang lain sama ada dengan menemui para 
sahabat Rasulullah SAW, Ijma’ , dan Al-Qias. 

Selepas zaman sahabat Rasulullah berakhir, muncul pula zaman tabi’in. Pada masa ini 
telah wujud pusat-pusat pengajian yang terkenal seperti di Kufah, Hijaz dan Mesir. Setiap 
orang alim ini akan dikelilingi oleh murid-murid mereka untuk mempelajari hadis dan 
mengembangkan di seluruh pelusuk daerah. Pada masa ini, lahirlah Imam Abu Hanifah di 
Kufah, Madinah sementara Imam Malik pula di Awza’e di Syam dan Al- Laith bin Sa’ad di 
Mesir. Kemudian selepas itu, datang pula peringkat kedua iaitu Imam As-Syafie, Imam Ahmad 
bin Hambal dan Daud bin Ali. Selepas itu, masih ada zaman ijtihad lagi tetapi kemudiannya 
umat Islam mula cenderung untuk mengikuti mazhab yang telah disusun oleh para imam 
muktabar tersebut, ketika itulah lahir para pengikut mazhab-mazhab empat yang terkenal iaitu 
Hanbali, Hanafi, Syafie dan Maliki. (Dr Kassim Salleh 1989). 



2.2 Perbezaan antara Salafi dan Khalafi 
2.2.1 Ahli Salaf 

Pemahaman ahli sunnah bersandarkan syariah dan sejarah. Terdapat dua generasi yang 
sangat popular dalam sejarah perkembangan Ahli Sunnah Waljamaah, golongan pertama yang 
dikenali sebagai Ahli Salaf dan golongan kedua pula dikenali sebagai Khalaf. 

Perkataan Ahli Salaf dari segi etimologi atau dari segi metodogi (manhaj) bererti 
generasi awal Islam. Genarasi ini terdiri daripada para sahabat Nabi, Tabi’in, Tabi Tabi’in 
yang mewarisi perdagangan, fahaman dan penghayatan Islam yang unggul dan benar. Ini 
adalah seperti yang digariskan oleh Nabi SAW khususnya dalam bidang akidah. 

Perkataan Ahli Salaf sama ada dilihat dari segi perspektif metodologi tidak berbeza 
dengan Ahli Sunnah Waljamaah. Istilah Salaf mula dimasyarakatkan oleh seorang tokoh Islam 
terkemuka iaitu Syeikh Islam Ibnu Taimiah (w. 728 H). Justeru itu Ahli Salaf dikaitkan secara 
sebati dengan nama istilah Ahli Sunnah Waljamaah. Ibnu Khaldun sendiri menggunakan istilah 

Ahli Salaf yang merujuk kepada ahli sunnah dalam kitab Mukaddimah karangannya. (Ibnu 
Khaldun t.th, 458; Abdul Syukor 1993,106) 

Pada umumnya kaedah Ahli Salaf dalam akidah mempunyai persamaan dengan 
pendekatan umum Ahli Sunnah Waljamaah diasaskan oleh Ahli Salaf yang menjadikan al- 
Quran dan sunnah sebagai sumber akidah dan kepercayaan, memahami dan mengistibatkan 
kebenaran serta menyebarkan akidah Islam menerusi pendekatan al-Quran. Generasi Ahli Salaf 
tidak melihat kepada pendekatan lain seperti perbincangan akal, sistem logik dan sebagainya. 
Sikap Salaf didorong oleh beberapa faktor; 

i. Kejernihan hati dan kepatuhan Ahli Salaf yang tulen kepada al-Quran dan sunnah. 
Mereka percaya dengan mudahnya tentang perkara ghaib seperti ketuhanan, kenabian 
dan lain-lain hakikat keimanan dan kepercayaan. Mereka menghayati cara hidup, 
budaya berfikir dan bermasyarakat seperti yang telah ditentukan dalam al-Quran dan 
sunnah. 

ii. Keyakinan Ahli Salaf yang kental dan meyakinkan terhadap kebenaran dan 
kesempurnaan agama Islam dalam semua aspek yang diperlukan oleh manusia seperti 
yang telah difirmankan Allah SWT yang bermaksud; 

“Pada hari itu Aku (Allah SWT) telah kamu dan aku telah cukupkan nikmatku 
terhadapmu dan Aku telah relakan Islam sebagai agama sempurnakan bagi kamu 
agama kamu dan aku telah sempurnakan bagi kamu agama kamu, ” 

(Surah 5:3) 

iii. Keimanan Ahli Salaf yang sangat tinggi terhadap kenabian Muhammad SAW dan 
kesempurnaannya menyampaidan menerangkan wahyu Ilahi terutama yang berkaitan 
dengan akidah. Mereka juga berkeyakinan bahawa akal tidak boleh digunakan 
bagisesuatu yang berada diluar kemampuan kita. Contohnya menggunakan akal 
untukmenentukan masalah akidah dan perkara ghaib. Perbuatan sedemikian didorong 
sikap tamak dan zalim manusia dalam menggunakan sesuatu bukan pada tempatnya. 
(Abdul Syukor 1983, 13; 1987, 7-10; Ibnu Khaldun t.th, 460) 

Golongan Salaf berpendapat bahawa orang yang berhak atau mentakwil atau 
mentafsirkan ayat-ayat al-Quran hanya Allah SWT sahaja. Orang lain tidak mengetahui 
hakikatnya tetapi golongan khalaf pula berpendapat bahawa mereka yang memiliki 
pengetahuan yang tinggi juga layak mentafsirkan ayat-ayat al-Quran. Ahli Salaf berpegang 
kepada tiga dasar dalam mentafsirkan ayat Mutasyibat iaitu; 

> Beriman kepada kebenaran ayat Mutasyibat. 

> Mentanzihkan Allah SWT daripada sebarang persamaan dan penyerupaan makhluk. 

> Mengafwidkan atau menyerahkan kepada Allah SWT hakikat sebenar yang 
dikehendaki oleh ayat-ayat tersebut tanpa melakukan sebarang takwil. Menurut Ahli 
Salaf, pendekatan ini lebih terjamin dan selamat daripada sebarang pelanggaran yang 
tidak dikehendaki Allah SWT. 

2.2.2 Ahli Khalaf 



Tidak dapat dinafikan bahawa keadaan masyarakat termasuk masyarakat Islam kini 
semakin membangun dan terus berkembang serta berubah dari aspek pemikiran, cara hidup, 
ilmu pengetahuan dan cabaran yang dihadapi. Masyarakat Islam Islam tidak static, malah 
semakin maju terutamanya dalam mentafsir nusus agama Islam,masalah kehidupan, pemikiran 
dan kebudayaan asing yang mula menyelinap masuk kedalam masyarakat Islam. 

Pemikiran falsafah ketuhanan Yunani, kepercayaan Batiniah dan Tassawuf falsafi 
tersebar dan kian mempengaruhi masyarakat Islam sekarang. Keadaan ini mencabar dan 
menggugat kemurnian akidah umat Islam masa kini. Perkara utama sekali yang menjadi punca 
munculnya istilah Salaf dan Khalaf ialah kerana timbul kegawatan dalam mentafsir ayat 
Mutasyibat. Ayat ini mengandungi sifaat-sifat Allah SWT yang pada zahirnya mempunyai 
persamaan dengan sifat makhluk-makhlukNya. Kalau diimbau kembali, punca perselisihan 
faham diantara Salaf dan Khalaf bermula daripada perbezaan mereka memahami firman Allah 
SWT yang bermaksud: 

“ Dialah yang menurunkan kepadamu (wahai Muhammad) kitab suci Al-Quran. 
Sebahagian besar daripada ayat-ayat al-Quran itu ialah ayat ‘Muhkamat’ (yang tetap, tegas, 
dan nyata maknanya serta jelas maksudnya); ayat-ayat Muhkamah itu ialah ibu (atau pokok) 
isi al-Quran dan lain-lain ialah ayat ‘Mutasyabihat’ (yang samar-samar, tidak terang 
maksudnya). Oleh itu, (timbullah fahaman yang berlainan mengikut kandungan hati masing- 
masing )0 adapun orang-orang yang ada dalam hatinya kecenderungan kearah ke sesatan, 
maka mereka selcdu menurut apa yang samar-samar, dari al-Quran utnuk mencari fitnah dan 
mencari-cari takwilnya (memutarkan maksudnya menurut yang disukainya). Padahal tidak 
ada yang mengetahui tak wilnya (tafsir maksudnya yang sebenar) melainkan Allah S'A W. Dan 
orang-orang tetap, teguh serta mendalam pengetahuannya dalam ilmu-ilmu agama berkata 
kami beriman kepada semuanya datangnya dari sisi tuhan kami. Dan tiadalah yang 
menjadikannya pelajaran dan peringatan melainkan orang-orang yang berfikiran. ” 

(Surah 3:7) 

Kehadiran golongan Khalaf bertujuan menangani kegawatan dalam mentafsirkan nusus 
Islam daripada sebarang penyelewengan dan membersihkan akidah Islam daripada pemikiran 
falsafah ketuhanan Yunani, batiniah, tasawwuf falsafi dan kebudayaan lama parsi dari terus 
bertapak dalam masyarakat Islam. 

Imam Ghazali adalah diantara tokoh utama mempelopori pendekatan Khalaf. Imam 
Ghazali melakukan perubahan dan cabaran yang dihadapi oleh beliau pada masa itu. Imam 
Ghazali sangat gigih dan prihatin kepada cabaran tersebut. Usaha utamanya ialah dengan cuba 
memahami dan mendalami cabaran yang terdapat ketika itu. Beliau telah membuktikan 
kewibawaannya dengan mengkritik orang-orang yang terpikat dengan falsafah ketuhanan 
Yunani seperti al- Farabi dan Ibnu Sina’ melalui falsafahnya. Dua buah kitab karangannya iaitu 
Maqasid al-falasifah dan Tahafut al-falasifah telah membuktikan kewibawaannya dalam 
bidang falsafah. Kritikan beliau sangat tajam kepada falsafah ketuhanan Yunani. 

Penolakan Imam Ghazali terhadap fahaman Batiniah telah dijelaskan dalam bukunya 
yang bertajuk Fadiah al-Batiniyyah (tembelang Batiniah) dan al-Munqidh min al-Dalal. Hujah 

Imam Ghazali dalam bukunya sangat kuat dan berkesan sehingga berjaya melumpuhkan segala 
cabaran dan ancaman yang datang daripada golongan yang ingin menggugat kemantapan dan 
kestabilan akidah umat Islam ketika itu. Oleh itu, beliau layak menerima 
penghormatandaripada umat Islam sebagai Hujah Islam atau Hujjah al-Islam (al-Ghazali 1979, 
95, 114- 11 6). Daripada apa yang dijelaskan dan contoh yang dilakukan Imam Ghazali maka 
pendekatan Khalaf dalam memahami dan menangani masalah akidah berpandukan: 

> Kehendak nusus-nusus agama (al-Quran dan sunnah) 

> Menggunakan pendekatan akal dan logik 

Pendekatan akal dan logik digunakan semata-mata untuk memperkukuhkan apa yang 
terkandung dalam nusus agama. Golongan Khalaf terus mendahulukan kehendak nusus yang 
diputuskan oleh akal. Konsep takwil yang mula diperkenalkan dalam mentasfsirkan nusus atau 
ayat Mutasyabihat, tidak keluar dari mafhum wahyu Ilahi. Golongan Khalaf tidak sekali-kali 
mengangkat martabat akal melebihi nusus agama. 

Kaedah Khalaf dalam pemikiran akidah Islam telah diguna pakai hingga ke hari ini. 
Namun demikian, pendekatan Salaf juga masih dihayati masyarakat Islam terutamanya di 
Timur Tengah. Selepas Imam Ghazali, pendekatan Khalaf telah diteruskan oleh tokoh-tokoh 
seperti syahrastani (791H) dan Syeikh Muhammad Abduh (1322H). 

Golongan Khalaf yang menghadapi kegawatan pemikiran akidah dan kecelaruan dalam 
mentafsirkan nusus agama telah mengusahakan satu pendekatan baru yang lebih berkesan dan 
mudah difahami oleh akal manusia, sesuai dengan situasi masyarakat semasa. Pendekatan yang 
digunakan golongan Khalaf dalam mentafsirkan ayat Mutasyabihat ialah; 

> Beriman dengan kebenaran ayat Mutasyabihat. 

> Mentahzinkan Allah daripada sebarang persamaan dan penyerupaan makhluk. 

> Mentakwilkan pengertian ayat Mutasyabihat dengan pengertian yang sesuai dengan 

Allah dan mudah difahami akal. 

Pendekatan yang dikemukakan oleh Khalaf bertujuan menjamin kefahaman umat Islam 
agar tetap mantap dan subur disamping dapat menangani masalah penyelewengan yang timbul 
dalam masyarakat Islam.(Abdul Syukor & Samsul Bahri 1997 : 8-12) 



2.3 Definisi Mazhab dan Kaedah Pengambilan Hukum dalam Mazhab 

Kalimah mazhab dari segi bahasa ialah tempat untuk berjalan ataupun jalan itu sendiri 
(Kamus al-Marbawi 2000). Dari segi istilah pula, mazhab membawa maksud hukum-hukum 
yang terdiri dari himpunan masalah. Terdapat persamaan diantara maksud perkataan ini dari 
kedua-dua segi iaitu mazhab merupakan jalan yang menyampaikan kehidupan dunia dan 
hukum-hukum pula boleh menyampaikan kepada akhirat. 

2.3.1 Kaedah Pengambilan Hukum dalam Mazhab 



i. Al-Quran dan As-Sunnah 

Merupakan sumber utama dalam menentukan hukum-hukum fiqh dan segala yang 
dijelaskan didalam al-Quran dan Sunnah diterima sebagai hukum yang muktamad. 



ii. Ijma’ 

Ijma’ bermaksud persetujuan ahli-ahli ijtihad pada satu zaman mengenai sesuatu 
hukum syarak. Ijma’ ini telah bermula sejak zaman Rasulullah SAW lagi. Diriwayatkan 
bahawa Saiyidina Ali RA telah berkata kepada Rasulullah SAW, “kadang-kadang ada perkara 
yang kami hadapi tetapi tiada hukumnya dalam al-Quran”. Baginda menjawab, “ 
kumpulkanlah orang-orang yang berilmu pengetahuan dan jadikan perkara tersebut sebagai 
bahan mesyuarat dikalangan kamu”. 

Diriwayatkan bahawa apabila Saiyidina Abu Bakar RA diajukan soalan atau masalah, 
beliau lantas meneliti ktiab Alllah SWT, jika ditemui hukum yang boleh menyelesaikan 
perkara tersebut, beliau terus menerimanya. Tetapi, sekiranya tiada hukum dalam al-Quran, 
dan beliau tahu hukumnya ada dalam sunnah Rasulullah SAW maka beliau akan segera 
mengamalkannya. Sekiranya beliau tidak tahu hukumnya daripada al-Quran dan As-sunnah, 
beliau akan menghimpunkan pemimpin-pemimpin dan golongan yang paling baik untuk diajak 
berunding. Apabila mereka semua telah mencapai satu kata sepakat, maka beliau akan 
menghukum mengikut kata sepakat itu. (Prof Dr Ahmad Syalaby ; 192) 

Ada beberapa contoh yang menunjukkan bagaimana para sahabat berbincang sesama 
mereka dan menqiaskan masalah-masalah sehingga mereka mendapat satu keputusan yang 
menuaskan hati kebanyakkan hati mereka. Kadangkala perbincangan mereka berakhir dengan 
dua pendapat dan pihak masing-masing akan berpegang kepada pendapat mereka sendiri. 



iii. Al-Qias 

Qias bermaksud persamaan cabang dengan pokok masalah dari segi hukumnya kerana 
persamaannya tentang illah (sebab) hukum itu. Nas al-Quran bermaksud; 

“ Apabila dipanggil untuk bersembahyang pada hari Jumaat maka segeralah kamu kearah 
mengingati Allah SWT dan meninggalkan urusan jual beli kamu ” (Al-Jumu’ah; 9) 

Jual beli dianggap makruh apabila panggilan untuk menunaikan sembahyang Jumaat 
telah bergema. Para ulama’ mengqiaskan segala jenis muamalat dan kerja-kerja lain yang 
melibatkan jual beli kerana semua itu terlinat dalam melengahkan kaum muslimin dari 
menunaikan sembahyang. Antara contoh qias yang pernah dilaksanakan oleh baginda 
Rasulullah SAW ialah riwayat beliau yang menyebutkan bahawa Saiyidina Umar RA telah 
berkata kepada baginda, 

“ Wahai Rasulullah SAW, hari ini saya telah melakukan suatu kesalahan besar. Saya telah 
mengucup isteri saya sedang saya berpuasa Baginda pun bertanya kembali, “ Bagaimana 
kalau engkau berkumur-kumur semasa engkau berpuasa?”. Umar menjawab, “tidak menjadi 
apa-apa”. Baginda lantas menjawab, “kalau begitu teruskan puasamu”. { Prof Dr Ahamd 
Syalaby: 186) 

Di sini baginda Rasulullah SAW telah mengqiaskan kucupan yang boleh membawa 
kepada persetubuhan dengan memasukkan air ke dalam mulut yang merupakan satu arah untuk 
meminumnya. Maka dari situlah ciuman juga tidak membatalkan puasa seperti berkumur- 
kumur ketika berpuasa. 



iv. Istihsan 

Makna istihsan menurut sekumpulan ulama ialah sesuatu yang lebih dicenderungi 
seseorang mujtahid tanpa sebarang dalil. Seorang mujtahid itu mungkin lebih cenderung 
kepada pendapat lain yang mungkin baginya lebih baik dari qias. Para ulama mazhab Syafie 
menolak hukum istihsan kerana menganggap beristihsan itu seolah-olah mencipta syariat baru. 
Tetapi takrif istihsan mengikut mazhab Hanafi adalah satu penyimpangan dari qias yang nyata 
kepada qias yang tidak nyata atau daripada suatu kebiasaan urf yang lumrah. Imam Syafie 
pernah mengamalkan qias seperti ini dengan mengatakan bahawa “jka seseorang pencuri itu 
menghulurkan tangan kiri sebagai ganti tangan kanannya yang akan dipotong , mengikut 
istihsan tangan kanan itu tidak dipotong”. (Prof Dr Ahmad Syalaby: 199) 

Antara contoh-contoh lain istihsan ialah as-salam iaitu menjual sesuatu hasil bumi yang 
belum dituai secara tunai. Menurut qias, jual beli seperti ini tidak boleh dijalankan. Contoh lain 
pula ialah intisna’ iaitu menempah membuat pakaian atau perabot dari seseorang pembuat atau 
penukangnya. Ini adalah satu perjanjian mengenai sesuatu yang tiada dan tidak dibenarkan 
mengikut syarak. Namun begitu, Istihsan membolehkan urusan seperti ini dilakukan kerana 
menurut kebiasaan. 



v. Al-Masoleh Al-Mursalah 

Masoleh mursalah bererti setiap yang tiada nas sama ada untuk diakui atau tidak diakui 
dan dalam pengakuannya boleh mendatangkan faedah atau menolak bahaya. Bezanya diantara 
istihsan ialah istihsan bererti penyimpangan dari qias yang tertentu, sementara masole 
mursalah pula ialah tidak terdapat sesuatu qias yang menghalalkannya kearah tertentu. 
Terdapat satu mazhab sahaja yang mengamalkan masoleh mursalah iaitu mazhab Maliki. 
Beliau telah mengenakan tiga syarat berhubung dengannya; 

> Perkara tersebut tidaklah bertentangan dengan salah satu pokok-pokok syarak dan 
bukan daripada dalil-dalilnya. 

> Perkara tersebut hendaklah mustahak bagi manusia , berfaedah kepada mereka atau 
menjauhkan sesuatu mudarat daripada mereka. 

> Perkara tersebut hendaklah tidak menjejaskan ibadat-ibadat harian kerana 
sebagaimana yang telah disebutkan Abu Ishak As-Syatibi, ibadat tidak dapat 
difahami oleh akal secara terperinci. 

Sesetengah ulama memasukkan kedalam masoleh mursalah perkara-perkara yang 
diterangkan oleh zahir nas. Tetapi jiwa Islam membayangkan perlunya nas tersebut 
ditakwilkan kerana telah diturunkan untuk satu keadaan tertentu. Antara contoh Masoleh 
Mursalah ialah larangan oleh Saiyidina Umar Al-Khattab untuk diberikan bahagian yang biasa 
diberikan kepada muallaf (saudara baru) ketika zaman Rasulullah SAW setelah keadaan Islam 
menjadi kuat serta kukuh dan beliau juga telah memberhentikan pelaksanaan hukuman potong 
tangan bagi kesalahan mencuri pada tahun berlakunya kebuluran serta telah mengekalkan tanah 
Iraq di tangan penduduknya. 



2.4 Aliran Mazhab Ahli Sunnah Waljamaah 

Dalam istilah Ahli Sunnah Waljamaah kita dapati terdapat dua perkataan berbeza iaitu 
sunnah dan jamaah. Maksud dalam istilah ulama-ulama hadis ialah apa yang ditinggalkan oleh 
nabi dari segi ucapan, perbuatan, kelakuan peribadi, akhlak, dan riwayat baginda sama ada 
sebelum dan sesudah diangkat menjadi nabi. Berlainan pula dengan istilah ulama-ulama usul 
iaitu ucapan, perbuatan, dan penetapan Rasulullah SAW (Dr H. Aboebakar Acheh : ms 36). 
Jamaah dari segi bahasa pula dimaksudkan sebagai kumpulan yang terbanyak. 

Tarikh kehadiran Ahli Sunnah Waljamaah tidak dapat ditentukan dengan tepat begitu 
juga yang telah memulakan dan memperkenalkan nama Ahli Sunnah Waljamaah. Ahli Sunnah 
Waljamaah juga berlainan dengan fiqrah Islamiyah yang lain seperti seperti Muktazilah 
Jabariah, Qadariah, Asyariah dan Maturidiah kerana kelahiran golongan ini ialah daripada 
perbezaan fahaman dan pendapat dalam mentaksirkan prinsip akidah Islam. Dikalangan 
golongan ini ada yang membuat pentaksiran bersifat falsafi terhadap isu-isu seperti Jabar, 
Ikhtiar, dan kedudukan orang yang melakukan dosa besar dan hukumnya, juga isu sama ada al- 
Quran itu makhluk (hadith) ataupun qadim. Golongan ini juga mempunyai metodologi 
tersendiri dalam memahami usul akidah Islam. (Abdul Syukor 1983:10). Maka Ahli Sunnah 
Waljamaah bukanlah satu organisasi atau pergerakkan yang terancang dalam dunia pemikiran 
akidah Islam. Pada abad kelima hijrah al-Baghdadi telah menghuraikan tentang Ahli Sunnah 
Waljamaah. Huraian tersebut boleh disimpulkan seperti berikut: 



>Ahli Sunnah Waljammaah terbahagi kepada lapan golongan mengikut perbezaan bidang dan 

disiplin ilmu yang dikuasai oleh setiap golongan. 

>Dalam bidang akidah Ahli Sunnah Waljamaah, mereka benar-benar mendalami dan 
menguasai ilmu ketuhanan, kenabian, hari akhirat, kewibawaan memimpin dan berijtihad dan 
mengisbatkan sifat-sifat Allah SWT seperti yang dilakukan oleh sebahagian ulama kalam. 

>Mereka berpegang dengan Manhaj Ahli Salaf dalam memahami dan menangani isu akidah 
terutamanya dalam kemelut dan situasi gawat yang mencabar ketulenan akidah Islam. 

>Kemunculannya adalah selepas generasi Ahli Salaf berbeza pendapat dalam mentafsirkan 
usul akidah Islam oleh itu kehadiran mereka dalam masyarakat adalah secara terancang. Tokoh 
utama golongan ini adalah Abu Hassan Asyaari dan Abu Mansur Maturidi (al-Baghdadi 1973, 
313; al-Masri 138H, 15). 

2.4.1 Ahli Sunnah dalam Perspektif Nusus 

Perkataan Ahli Sunnah dalam bahasa Arab bererti pengikut atau pendokong Sunnah 
Rasulullah SAW. Perkataan Jamaah pula menunjukkan kepada Jamaah Rasul bersama sahabat, 
tabiin, tabi’in dan orang Islam yang mewarisi Islam menurut cara dan pendekatan mereka itu. 
Hakikat ini bertepatan dengan hadith nabi yang bermaksud 

Hendaklah kamu berpegang dengan sunnah khulafa’ Rasyidin yang mendapat 
petunjuk. Kamu gigitlah dengan geraham (berpeganglah bersungguh-sungguh). 

(al-Tarmizi 1385 H) 

Aku tinggal pada kamu dua perkara, kamu tidakakan sesat selama-lamanya, selagi 
kamu berpegang kepada kedua-duanya iaitu kitab Allah dan Sunnah Nabinya. 

(al-Qastalani t.th, 889) 

Seluruh umatku akan masuk syurga kecuali orang yang ingkar. Para sahabat bertanya: 
Siapa orang yang ingkar itu? Baginda menjawab : Siapa yang menurut perintahku dia 
masuk syurga dan siapa yang menolak suruhanku maka sesungguhnya dia ingkar. 

(al-Bukhari t.th, 249) 



2.4.2 Mazhab Hanafi 



2.4.2. 1 Pengasas 

Mazhab Hanafi diasaskan oleh Imam al A’Zham Abu Hanifah, Al-Nu’man bin Thabit 
bin Zuwata al-Kufi daripada keturunan Parsi yang merdeka. Dilahirkan pada tahun 80H dan 
telah meniggal dunia pada tahun 150H. Beliau hidup dalam dua zaman pemerintahan iaitu 
zaman pemerintahan Bani Umaiyah dan Bani Abassiyah. Beliau ialah generasi alta al-tabi’en. 
Ada pendapat mengatakan beliau dari golongan tabi’en. Beliau pernah bertemu Anas bin Malik 
dan beliau meriwayatkan darinya hadis yang bermaksud : “Menuntut ilmu adalh fardhu ke atas 
setiap muslim”. 

Imam Abu Hanifah adalah imam al-ra’yu dan ahli fiqah Iraq dan pengasas Mazhab 
Hanafi. Al-Syafie pernah berkata tentangnya bahawa “manusia adalah berhajat kepada al- 
Imam Abu Hanifah di bidang fiqah”. Beliau pernah menjadi peniaga kain di Kufah. Al-Imam 
Abu Hanifah telah menuntut ilu hadis dan fiqah daripada kebanyakkan ulama yang terkenal. 
Beliau belajar ilmu fiqah selama 18 tahun daripada Hammad bin Abu Sulaiman yang mendapat 
pendidikan dari Ibrahim al-Nakhaie. Al-Imam Abu Hanifah sangat berhati-hati dalam 
menerima hadis, beliau menggunakan Qias dan Istihsan. Beliau telah menghasilkan sebuah 
kitab dalam bidang ilmu kalam, iaitu al-Fiqh al-Akbar. Dalam bidang hadis beliau 
menghasilkan al-Musnad. Walau bagaimanapun beliau tiada menghasilkan sebarang penulisan 
dalam bidang ilmu Fiqah. 

2A.2.2 Kaedah Pengambilan Hukum 



Kaedah pengambilan hukum yang digunakan oleh Imam Hanafi ialah beliau akan lebih 
mengutamakan al-Quran dan Sunnah selepas itu beliau akan mengambil pendapat sahabat dan 
sekiranya masih tidak dijumpai, beliau akan beralih pula pada ijma’ dan Qias. Kaedah terakhir 
yang akan digunakan sekiranya masih tiada penyelesaian ialah menggunakan Istihsan dan al- 
urf (kebiasaan). Kaedah-kaedah hukum dalam mazhab Hanafi boleh disimpulkan daripada 
ucapannya: “Aku mengambil daripada al-Quran bila aku mendapatinya. Bila aku tidak 
menjumpainya aku akan ambil dari sunnah Rasulullah SAW dan athar yang sahih yang ada 
pada orang-orang yang thiqah. Bila aku tidak mendapatinya pada al-Quran dan Sunnah 
Rasulullah SAW, aku mengambil pendapat sahabat Rasulullah SAW dimana aku 
mengambilnya dari sesiapa sahaja aku kehendaki, kemudian aku tidak akan tinggalkan 
pendapat itu untuk mengambil pendapat orang lain. Bila persoalannya sampai pada Ibrahim, 
Al-Syibi dan Ibnul Musayyab (dan menyebut beberapa orang lain), maka aku berijtihad 
sebagaimana mereka berijtihad”. 



Pendapat Sahabat 

Abu Hanifah sangat menghormati para sahabat dan menganggap pendapat mereka satu 
perkara yang wajib diikuti, lebih-lebih lagi dalam perkara yang mencapai kata sebulat suara 
dikalangan mereka. Dalam perkara-perkara yang dipertikaikan, beliau menggunakan fikirannya 
memilih suatu pandangan yang bersesuaian atau lebih hampir kepada dasar-dasar am dalam 
syariat ini. Bagaimanapun beliau tidak terkeluar dari pendapat itu. 

Abu Hanifah manjelaskan bahawa kedudukan tabi’en adalah tidak setara berbanding 
para sahabat. Jadi beliau tidak menganggapkan pendapat tabi’en satu perkara yang mengikat 
orang-orang kemudian, malah meletakkan mereka setanding dengannya dalam urusan ijtihad. 
Beliau pernah ditanya kalau pendapatnya bertentangan dengan pendapat sahabat, jawabnya 
beliau akan meninggalkan pendapatnya dan beramal dengan pendapat sahabat. Tetapi kalau 
pertentangan itu adalah dengan para tabi’en, jawapannya kalau tabi’en itu lelaki aku juga 
lelaki. (Dr. Kassim Salleh 1989) 



Istihsan 

Al-istihsan bermaksud meninggalkan qias jaliy yang nyata dan beramal dengan qias 
khafiy yang tersembunyi. Abu Hanifah banyak menggunakan istihsan dalam mengeluarkan 
hukum-hukum fiqahnya. Tindakannya itu banyak menimbulkan tentangan dan kecaman dari 
para mujtahid lain sehinggakan Imam Syafie pernah berkata “ sesiapa yang beristihsan maka 
dia mengadakan syariat baru”. Selain itu Hafizuddin al-Nasafiy menceritakan kecaman- 
kecaman yang dilontarkan kepada mazhab Hanafi, mereka menyatakan istihsan ialah 
mengenakan hukum melalui hawa nafsu semata-mata kerana perkataannya mengertikan begitu, 
seolah-olah kita semua meninggalkan qias dan menggunakan istihsan. Ini bererti mengabaikan 
qias yang diterima sebagai hujah dalam syarak dan beramal dengan sesuatu yang bukan hujah 
dan mengikut hawa nafsu iaitu membelakangkan hujah syarak yang sebenarnya, dan sesuatu 
yang melebihi kebenaran ertinya kesesatan. 



21 




Walau bagaimanapun, Abu Hanifah telah bersedia dengan jawapan kepada kecaman- 
kecaman yang dilemparkan oleh para penentangnya, beliau berkata: “Istihsan mencari ‘al- 
Ahsan’ (yang lebih baik) kerana perkara itu dianjurkan dalam al-Quran dalam ayat yang 
bermaksud sampaikan berita gembira kepada hambaku yang mendengarkan perkataan lalu 
mengikuti apa yang paling baik diantaranya” . Maksud dari segi sebutan itu adalah sekadar 
untuk membezakan hukum asal yang dilahirkan oleh qias secara zahir dengan hukum yang 
dilencongkan daripada hukum zahir. Ini adalah kerana terdapatnya dalil yang mengharuskan 
lencongan tersebut. Hukum zahir yang pertama disebut qias dan hukum lencongan kedua 
dipanggil istihsan. 



Al-Urf (Kebiasaan) 

Al-Urf bermaksud berpegang dengan urusan yang sedia ada dikalangan orang Islam 
tanpa bertentangan dengan nas dari al-Quran., sunnah, ijmak, qias atau istihsan. Abu Hanifah 
menjadikan uruf sebagai sumber ijtihad fiqahnya kerana Ibnu Mas’ud pernah menyebut 
“sesuatu yang dipandang baik oleh orang-orang Islam, maka perkara tersebut adalah baik disisi 
Allah SWT” dan terdapat juga kata-kata ulama kemudian yang menyokong perkara tersebut. 
Perkara-perkara yang ditetapkan oleh uruf seolah-olah ditetapkan oleh nas. Hal ini diperhatikan 
dalam perkara-perkara yang tidak ada nas. Uruf itu berubah mengikut perubahan masa dan 
tempat, oleh itu seseorang mujtahid sewajarnya mengetahui uruf setempat dan mendalaminya 
agar dapat mengeluarkan hukum-hukum yang tidak bercanggah dengan uruf sebuah negeri 
dalam sesuatu ketika. 



2.4.3 Mazhab Maliki 
2.4.3. 1 Pengasas 

Imam Malik bin Anas bin Abu Amir al-Asbahi ialah pengasas mazhab ini dan beliau 
juga merupakan seorang imam fiqah dan Hadis Darul Hijrah (Madinah) selepas zaman tabi’en. 
Beliau dilahirkan pada zaman al-Walid bin Abdul Malik dan meninggal di Madinah pada 
zaman pemerintahan al-Rasyid. Imam Abu Hanifah hidup dalam dua zaman pemerintahan 
Islam iaitu zaman pemerintahan Bani Umaiyah dan Bani Abasiyyah. Negara Islam telah 
berkembang luas dalam kedua-dua masa pemerintahan ini. Sehingga ke Lautan Atlantik di 
Barat dan ke negeri China di timur. Selain itu, Islam juga telah tersebar ke tengah-tengah 
Benua Eropah sebaik sahaja Negara Sepanyol dibuka. 

Imam Malik telah menuntut kebanyakkan ilmunya dari ulama-ulama Madinah. 
Antaranya ialah Abdul Rahman bin Hurmuz. Imam Malik telah menuntut ilmu dengannya 
untuk satu tempoh masa yang agak lama. Beliau juga telah menerima hadis-hadis daripada 
ramai ulama hadis antaranya seperti Nafi’ bekas hamba, Ibnu Umar dan Ibnu Syihab al-Zuhri. 
Guru beliau dalam bidang fiqah pula ialah Rabi’ ah bin Badui Rahman yang terkenal dengan 
kitab Rabi’ah al-Ra’yi. Imam Malik merupakan seseorang tokoh dalam bidang hadis dan fiqah. 
Kitab beliau al-Muwatta’ merupakan penyumbang besar dalam bidng hadis dan fiqah. Imam 
As-Syafie telah berkata ,” Malik adalah guru saya, saya menuntut ilmu darinya”. Beliau adalah 
hujah diantara saya dengan Allah SWT. tidak ada seorang pun yang berjasa kepada saya lebih 
daripada Malik. Jika dia menyebut nama ulama, maka Maliklah yang paling bersinar. 

2.43.2 Kaedah Pengambilan Hukum 

Kaedah pertama yang dilaksanakan oleh Imam Malik dalam menyimpulkan sesuatu 
hukum ialah daripada al-Quran dan Assunnah. Jika tidak didapati dari kedua-dua sumber 
hukum utama ini maka beliau akan beralaih pula dengan kaedah Ijma’ serta Qias dan 
kemudiannya beliau akan menggunakan pula kaedah Masoleh Mursalah amalan penduduk 
yang akan dijelaskan lebih terperinci kemudian. Cara Imam Malik mengambil hukum-hukum 
telah diterangkan oleh Qadhi Iyad seperti berikut : “ Malik sentiasan mengutamakan al-Quran 
dalam menyusun dalil-dalilnya dengan terang. Beliau mengutamakn nas-nasnya, kemudian 
zahirnya, kemudian pengertiannya yang difahami darinya. Kemudian beliau akan beralih pula 
kepada Assunnah dengan mendahulukan yang mutawatir, kemudian yang mashur, dan 
kemudiannya yang ahad, kemudiannya mengikut susunan-susunan nasnya zahirnya dan 
pengertian-pengertian yang difahami darinya. Kemudian beliau akan beralih pula kepada 
Ijma’ . Apabila semua sumber pokok ini tidak ada maka barulah beliau menggunakan qias serta 
menyimpulkan hukum-hukum daripadanya”. 

Amalan Penduduk Madinah 

Imam Malik sahaja yang memberi penilaian istimewa kepada amalan penduduk 
Madinah diantara keempat-empat imam lain dan menganggapnya satu sumber ijtihad yang 
boleh diketengahkan sebagai satu hujah. Tindakannya ini kurang mengundang kecaman dari 
para mujtahid lain. 

Imam Syafie memperkatakan tentang amalan penduduk Madinah dalam kitab utamanya 
al-umm. Secara ringkasnya beliau menyatakan faktor tempat tinggal bukanlah penyebab 
kepada terpelihara daripada dosa. Memang sudah diperakui bahawa sahabat-sahabat yang 
tinggal di Madinah adalah merupakan mereka-mereka yang terbilang dan tiada seorang 
daripada mereka meninggalkan kota Madinah, sebelum berlakunya kekacauan selepas 
pembunuhan khalifah yang ketiga iaitu Saidina Othman al-Affan. Sahabat-sahabat ini adalah 
mereka yang pemah menyaksikan penurunan al-Quran. Mereka juga merupakan diantara orang 
pertama yang memeluk agama Islam ini dan kepada mereka ditujukan segala perintahnya. 
Selepas itu, giliran tabi’en yang mengikuti jejak langkah mereka kemudian. Dengan itu kota 
Madinah adalah merupakan kota warisan ilmu sunnah dan fiqah Islam dimana segala amalan 
dan tindak tanduk Madinah melambangkan amalan yang diwarisi sejak dahulu zaman 
Rasulullah SAW. Mereka yang mewarisi pusaka yang tidak ternilai ini tidak seharusnya 
melakukan sesuatu yang bersalahan dengan keadaan sebelumnya yakni ketika zaman 
Rasulullah dan sahabatnya. 

Mazhab Maliki membahagikan amalan penduduk Madinah kepada dua bahagian : 

1. Suatu perkara yang diijma’kan oleh penduduk Madinah tanpa bantahan dari orang lain. 
Dimana Ijma’ yang dimaksudkan iaitu dipindahkan dari Rasulullah SAW ijma’ tersebut 
menjadi hujah yang mengatasi Qias dan khabar wahid, Ijma’ tersebut berlaku dalam 
empat perkara. 

>Perkara yang dipindahkan secara ijma’ dalam bentuk kata-kata Rasulullah SAW 
seperti azan, iqamah dan tidak menyaringkan bacaan bismillah ketika sembahyang 

> Perkara yang dipindahkan secara ijma’ mengenai perbuatan seperti sembahyang, 
bilangan rakaatnya dan lain-lain. 

> Perkara-perkara yang dipindahkan secara ijma’ mengenai pengakuan-pengakuan 
Rasulullah SAW terhadap sahabatnya tanpa bantahan dari Rasulullah SAW sendiri. 

> Perkara yang dipindahkan secara ijma’ bahawa Rasulullah tidak mengenakan 
hukum tertentu, sedangkan perkara tersebut merupakan lumrah bagi mereka, seperti 
tidak mengenakan zakat sayuran dan pelbagai jenis buahan, walaupun benda-benda 
tersebut banyak dan mudah didapati. 

2. Ijma’ yang berlaku dalam perkara-perkara ijtihad, disini terdapat tiga pendapat Mazhab 

Maliki 

> Ianya menjadi hujah walaupun tidak diharamkan bantahannya sebagaimana 
diharamkan bantahan pada ijma’ yang dipindahkan daripada Rasulullah SAW. 

> Sekalipun tidak dianggap sebagai hujah, tetapi ijtihad mereka adalah mengatasi 
ijtihad orang lain. 

'r Tidak dik ir a sebagai hujah dan tidak boleh digunakan untuk pemberatan mana- 
mana ijtihad, dan bukannya dari Mazhab Maliki 

Al-Masoleh Mursalah 

Masoleh mursalah bermaksud kepentingan yang dinyatakan nasnya dalam syarak sama 
ada diberi penilaian atau tidak, tetapi dengan diberi penilaian padanya akan mendatangkan 
kebaikan dan menolak keburukan. Imam Malik adalah merupakan perintis penggunaan al- 
masoleh mursalah kerana keyakinannya bahawa syariat ini mengandungi kepentingan untuk 
manusia, tetapi hendaklah memenuhi beberapa syarat: 

> Bersesuaian dengan matlamat syarak yang mana tidak bercanggah dengan dalil 
syarak yang lain. 

> Perkara itu boleh diterima akal , iaitu boleh diambil kira dalam lingkungan yang 
munasabah. 

> Beramal dengannya menjamin kawalan terhadap perkara “daruriy” (pasti dalam 
urusan agama) atau sekurang-kurangnya boleh mengelakkan kebumkkan 
berpandukan ayat yang bermaksud ayat yang bermaksud: “ tidak sesekali dijadikan 
untuk kamu dalam agama suatu kesempitan' . 

Sebagai contoh, bertindak membunuh balas sekumpulan ramai kerana mereka 
membunuh seseorang. Kes sebegini tidak mempunyai dalil tertentu, kerana hukum qisas dalam 
al-Quran menentukan seorang dengan seorang. Tetapi Imam Malik dapati kalau tidak bertindak 
membunuh balas kumpulan itu akan menimbulkan kekacauan yang lebih, dan membunuh 
seseorang mendatangkan kepentingan, iaitu mengawal jiwa lain yang lebih banyak, dengan itu 

terjalinlah matlamat syarak yang bertujuan menyelamatkan manusia dari tumpah darah, begitu 
juga menyarankan supaya dipotong tangan pencuri setelah sampai kadar curian satu nisab. (Dr. 
KassimSalleh 1989) 



2.4.4 Mazhab Syafie 

2.4.4. 1 Pengasas 

Mazhab ini diasaskan oleh Al-Imam Abu Abdullah, Muhammad bin Idris al-Qurasyi al- 
Hasyimi al-Muttalibi bin al-Abbas bin Othman bin Syafie, (rahimahullah) bercantum nasabnya 
dengan Rasulullah SAW pada datuknya Abdul Manaf. Beliau dilahirkan di Ghazzah Palestin 
pada tahun 150H, iaitu pada tahun wafatnya Abu Hanifah dan wafat di Mesir pada tahun 204H. 
Selepas kematian ayahnya pada usianya seawal dua tahun, ibunya telah membawanya ke 
Makkah, kemudian kembali ke kampung halaman asal keluarganya. Imam Syafie diasuh dan 
dibesarkan dalam keadaan anak yatim. Beliau telah menghafal al-Quran sejak kecil lagi. Beliau 
pernah tinggal bersama kabilah Hudhail di al-Badiyah, satu kabilah yang terkenal dengan 
kefasihan bahasa Arabnya. Imam as-Syafie banyak mempelajari dan menghafal syair mereka. 
Imam Syafie adalah tokoh bahasa dan sastera Arab. Al-Asmai pernah berkata bahawa syair 
Hudhail telah diperbaiki oleh seorang pemuda Quraisy bernama Muhammad bin Idris. Ini jelas 
menunjukkan bahawa beliau adalah imam dalam bidang Bahasa Arab dan memainkan peranan 
penting dalam perkembangannya. 

Imam as-Syafie telah belajar di Makkah daripada muftinya , Muslim bin Khalid al-Zinji 
sehingga beliau mengizinkan Imam Syafie untuk memberikan fatwa. Pada masa itu Imam 
Syafie hanya berumur kira-kira 15 tahun. Selepas itu, beliau pergi ke Madinah. Disana beliau 
menjadi anak murid kepada Imam Malik bin Anas. Beliau menghafal dan mendalami kitab al- 
Muwatta’ dalam masa sembilan malam sahaja. Beliau juga meriwayatkan Hadis daripada 
Sufian bin Unaiyah, Fudayl bin Iyad dan bapa saudaranya Muhammad bin Syafie serta lain- 
lain. 



Imam Syafie telah pergi ke Yaman dan bertugas di sana , kemudian ke Baghdad 
sebanyak dua kali iaitu pada tahun 182H dan 195H. Beliau juga telah mempelajari kitab 
fuqaha’ Iraq daripada Muhammad bin Hassan. Beliau juga telah mengadakan perbincangan 
dan pertukaran pendapat dengan Muhammad bin Hassan. Hal ini telah menggembirakan al- 
Rasyid. 



Imam Ahmad bin Hanbal telah bertemu dengan Imam Syafie di Makkah pada tahun 
187H dan di Baghdad pada tahun 195H. Beliau mengajar Imam Ahmad ilmu fiqah dan usul 
fiqah serta ilmu nasikh dan mansukh al-Quran. Di Baghdad, Imam Syafie telah mengarang 
kitab Qadim berpindah ke Mesir pada tahun 200H. Di sana lahirlah Mazhab Syafie. Beliau 
telah wafat di Mesir dalam keadaan syahid kerana ilmu selepas Asar pada hari yang sama. 

Di antara hasil karya beliau ialah al-Risalah yang merupakan penulisan pertamanya 
dalam bidang ilmu usul fiqah dan kitab al-umm di bidang fiqah berdasarkan mazhab jadidnya. 
Imam As-Syafie adalah seorang mujtahid yang mutlak. Beliau merupakan imam dalam bidang 
fiqah, Hadis dan usul. Beliau telah berjaya mencantumkan ilmu fiqah ulama hijaz dengan 
ulama Iraq. Imam Ahmad pernah menyebut bahawa Imam Syafie adalh orang paling alim 

berhubung dengan kitab Allah SWT dan sunnah Rasulullah SAW. Beliau juga pernah berkata, 
“tiada sesiapapun yang memegang ditangannya tinta dan pena, melainkan terhutang budi 
kepada Imam al-Syafie”. Tash Kubra Zadah , dalam kitabnya Miftah al-Saadah menyebut, 
“ulama daripada kalangan ahli fiqah, usul, hadis, bahasa, tata. taqwa, pemurah, elok tingkah 
laku dan tinggi budi pekerti yang wujud dalam diri Imam Syafie biarkan banyak pujian yang 
diberikan, namun ia tetap tidak memadai”. 

Ulama yang meriwayatkan kitab lamanya al-Hujjah ialah empat orang daripada 
kalangan orangIraq yang mrenjadi muridnya, iaitu Ahmad bin Sulaiman al-Muzani, al- 
Za’farani dan al-Karabisi. Riwayat yang paling baik ialah riwayat al-Za’farani. 

Mazhab baru Imam as-Syafie pula telah diriwayatkan dalam al-umm oleh empat orang 
muridnya daripada kalangan Mesir. Mereka ialah al-Muzani, al-Buwaiti,al-Rabi’ al Jizi dan al 
Rabi’ bin Sulaiman al-Muradi dan lain-lain. Fatwa yang terpakai dalam mazhab Syafie ialah 
qaul jadidnya dan bukan qaul qadimnya, kerana Imam Syafie telah menarik balik dengan 
berkata “aku tidak membenarkan orang meriwayatkannya daripada aku”. Hanya dalam 
beberapa masalah sahaja iaitu sebanyak lebih kurang 17 masalah difatwakan berdasarkan qaul 
qadim melainkan ia adalh Mazhab Syafie. Diriwayatkan bahawa Syafie berkata , “Jika sah 
suatu hadis, maka itulah mazhabku, oleh itu tinggalkanlah pendapatku'Mmam Syafie 
mempunyai pengikut dan murid yang ramai di Hijaz, Iraq, Mesir dan Negara-negara Islam 
yang lain. 

2.4.4.2 Kaedah Pengambilan Hukum 

Sumber Mazhab Imam Syafie ialah al-Quran dan sunnah. kemudiannya diikuti pula olh 
ijma’dan qias. Beliau tidak mengambil pendapat sahabat kerana ia merupakan ijtihad yang 
berkemungkinan salah. Beliau juga tidak beramal dengan istihsan yang diterima dalam mazhab 
Hanafi dan Maliki. Dalam hal ini, beliau pernah berkata “sesiapa yang melakukan istihsan 
bererti membuat syariat sendiri”. Beliau juga telah menolak masoleh mursalah dan tidak 
bersetuju menjadikan amal ahlul Madinah (perbuatan penduduk Madinah) sebagai hujah. Ahli 
Baghdad telah menyifatkan Imam Syafie sebagai Nasir Sunnah (penyokong sunnah). 



2.4.5 Mazhab Hanbali 

2.4.5. 1 Pengasas 

Mazhab Hambali ini mengambil nama sempena nama pengasasnya iaitu Imam Abu 
Abdullah, Ahmad bin Hanbal bin Hilal bin Asad al-Zuhaili al-Shaibani. Beliau telah dilahirkan 
dan dibesarkan di Baghdad dan beliau juga telah wafat di sana pada bulan Rabiulawal. Beliau 
telah mengembara untuk menuntut ilmu di beberapa bandar seperti Kufah, Basrah, Makkah, 
Madinah, Yaman, al-Sham dan al-Jazirah. Imam Ahmad telah mempelajari ilmu fiqah dari 
Imam Syafie ketika di Baghdad. Akhirnya Imam Ahmad menjadi seorang mujtahid mustaqil. 
Bilangan gurunya melebih seratus orang. Beliau berusaha mengumpul sunnah dan 
menghafaznya hinggalah beliau terkenal sebagai Imam al-Muhaddithin pada zamannya kerana 
ini adalah berkat kelebihan gurunya, Hasyim bin Bashir bin Abu Khazim al-Bukhari al-Asl 
(104-183H) 

Beliau merupakan imam dalam bidang Hadis, Sunnah dan fiqah. Ibrahim al-Harbi 
berkata, “aku telah melihat Ahmad seolah-olah Allah SWT telah menghimpunkan padanya 
ilmu para ulama yang terdahulu dan yang kemudian”. Imam Syafie pula berkata semasa beliau 
meninggalkan Baghdad menuju ke Mesir, “ aku keluar dari Baghdad dan tidak meninggalkan 
orang yang lebih taqwa dan alim dalam bidang fiqah selain ibnu Hanbal”. 

Imam Ahmad telah banyak menerima dugaan dan cabaran. Beliau telah dipukul dan 
dikurung kerana fitnah mengenai pendapat bahawa al-Quran adalah ciptaan terbaru pada 
zaman al-ma’mum, al-Mu’tasim dan al-Wathiq. Beliau telah bersabar seperti sabarnya para 
nabi. Ibnu al-Madini telah berkata, “sesungguhnya Allah SWT telah memuliakan Islam dengan 
dua orang lelaki, Abu Bakar pada hari orang Arab menjadi murtad dan Ibnu Hanbal pada hari 
fitnah”. Bishar al-Hafi pula berkata, “ sesungguhnya Ahmad telah berdiri di tempat berdirirnya 
para nabi”. Dasar mazhabnya berdasarkan perkataan, perbuatan, jawapan-jawapan dan 
sebagainya. Beliau telah menghasilkan al-Musnad dalam Hadis, yang mengandungi lebih 40 
000 Hadis. Beliau mempunyai kekuatan menghafaz yang amat kuat. Beliau beramal dengan 
Hadis Mursal (hadis yang terjatuh nama sahabat dalam sanadnya), dan Hadis Daif yang boleh 
meningkat ke darjat Hadis Hasan tetapi beliau tidak beramal dengan hadis Batil dan Mungkar. 
Beliau lebih mengutamakan hadis Mursal dan Daif berbanding Qias. 

Selepas itu, lahirlah Ahmad bin Muhammad bin Harun, Abu Bakar al-Khallal (wafat 
pada 31 IH). Beliau telah mengumpulkan fiqah Imam Ahmad melalui para sahabatnya, 
hinggalah beliau terkenal sebagai pengumpul fiqah Hambali, atau pemindah ataupun 
periwayatnya. Al-Khallal telah bersama Abu Bakar al-Marwadhi hingga wafatnya. Adalah 
jelas bahawa beliaulah yang menggalakkan al-Khallal ini oleh dua orang yang masyhur. 



2.4.5.2 Kaedah Pengambilan Hukum 

Imam Ahmad bin Hanbal sebagaimana imam-imam yang lain meleta kk an al-Quran dan 
Assunnah sebagai sumber utama dalam perundangan Islam. Beliau juga beramal dengan Ijma’ 
dan qias, kalau terdapat nas yang nyata dalam al-Quran dan hadis mutwatir, tidak harus 
berpegang kepada sumber-sumber lain seperti pendapat sahabat atau qias, tetapi terdapat juga 
perbezaan antara beliau dan imam-imam mujtahid yang lain dalam menyimpulkan sesuatu 
hukum seperti penggunaan Istishab dan Sad al-Zara’e. 



Al-Istishab 

Istishab bermaksud berpegang dengan suatu keadaan dimasa lalu, bahawa keadaan 
tersebut tidak pernah berubah pada masa sekarang atau masa akan datang sehingga adanya 
dalil bahawa keadaan itu berubah-ubah. Sebagai contohnya seseorang yang membeli sebuah 
rumah atau mewarisinya, dan meminta anda bersaksi berhubung dengan hak mi lik itu, oleh itu 
hak milik rumah itu akan berkekalan dan boleh disaksikan lagi kalau diminta , berpandukan 
miliknya yang dahulu kecualilah kalau ada bukti-bukti atau dalil bahawa miliknya telah 
terhapus. (Dr Kassim Salleh 1989) 

Istishab yang dinyatakan seperti di atas bererti jangkaan berat berkekalannya sesuatu 
berdasarkan adanya sesuatu pada waktu sebelumnya, Hinggalah timbul dalil yang 

menunjukkan sesuatuitu terhapus jangkaan berat itu adalah dikira hujah bagi Imam Ahmad dan 
mujtahid-mujtahid lain dan diterima sebagai sumber ijtihad dalam kadar yang berbeza 
dikalangan mereka. Tetapi Imam Ahmad menggunakan dalam skop yang agak luas kerana 
beliau kurang bergantung kepada qias. 



Sad al-Zara’e 

Imam Ahmad adalah diantara imam -imam mazhab yang paling kuat berpegang kepada 
sad al-Zara’e dalam memutuskan sesuatu hukum. Zaraie bermaksud perantaraan untuk 
mencapai sesuatu tujuan atau matlamat itu tidak tercapai kecuali dengan sebab-sebab atau jalan 
yang menyampaikan kepadanya maka sebab dan jalan boleh dianggapkan ekoran kepada 
matlamat itu. 

Perantaraan kepada perkara-perkara haram atau maksiat sama ada dihukumkan makruh 
atau dilarang sama sekali, ia dilihat sejauh mana kaitannya dengan tujuan dan matlamat tadi. 
Begitu juga perantaraan kepada perkara-perkara taat atau kebaikan untuk dijatuhkan hukuman 
sama ada dikekalkan atau diberi keizinan, ini juga perlu ditinjau kepada tujuan yang 
sebenarnya. Perantaraan kepada sesuatu matlamat adalah ikutan kepada matlamat itu, jadi 
kedua-duanya diambil kira. Dalam Islam sendiri menegaskan bahawa “matlamat tidak 
menghalalkan cara”. Allah SWT mengharamkan sesuatu ituada jalan-jalan untuk dicapai, maka 
Allah SWT mengharamkan juga jalan-jalan untuk tujuan tersebut. Kalau jalan-jalan tersebut 
diharuskan, maka ini dikira sebagai merombak hukum haram tadi. Tetapi perkara sebegini 
tidak mungkin berlaku. Jikalau sememangnya diketahui sesuatu itu haram , maka Allah SWT 
dan rasulNya melarang segala perantaraan kepada perkara haram itu. (Dr Kassim Salleh 1989) 



2.5 Kesatuan Umat Islam 

Perkataan ummah digunakan dalam al-Quran menurut beberapa pengertian (Mahmoud 
M Ayoub, 1996;250). Namun penggunaan istilah umat atau ummah secara umum diertikan 
dengan masyarakat (Abdul Qadir Djaelani, 2001:459). Istilah ini dijumpai didalam firman 
Allah SWT dalam surah al-Anbiya’ ayat 92 yang bermaksud; 

“ Sesungguhnya umat kamu ini adalah umat yang satu dan Aku adalah Tuhan kamu, 

maka mengabdilah kepadaKu ”. 

Kadangkala, ia digunakan untuk seluruh manusia (Mahmoud M. Ayoub, 1996: 250). Seperti 
firman Allah SAW dalam surah al-Baqarah:213) Ertinya “ Manusia itu adalah umat yang 
satu”. Perkataan umat berasal dari akar kata ‘amm’ yang bermakna jalan dan maksud (Abdul 
Qadir Djaelani, 2001: 460). Dengan demikian, umat ialah satu masyarakat dimana jumlah 
perseorangannya yang mempunyai keyakinan dan tujuan yang sama, menghimpun diri secara 
harmonis dengan maksud untuk bergerak maju ke arah tujuan yang sama. 

Ungkapan-ungkapan lain yang dimaksudkan ialah untuk mengelompokkan manusia 
atau masyarakat umumnya adalah sama, menggunakan kriteria hubungan darah , tanah, atau 
pembahagian kesejahteraan material. Tetapi dengan memilih kata ‘umat’ Islam telah 

mengariskan tanggung jawab intelektual serta gerakan bersama sebagai landasan filsafat 
sosialnya (Ali Syariati, 1982 dalam Abdul Qadir Djaelani, 2001; 460). 

Jadi umat Islam atau masyarakat Islam adalah umat yang menjadikan Islam sebagai 
sumber hukumnya dalam mengatur segala tingkah laku, sama ada sikap mahupun 
perbuatannya, dalam hubungannya dengan dirinya sendiri, keluarganya, jirannya dan 
masyarakat bahkan dalam mengatur hubungan dengan musuh-musuhnya. (Abdul Qadir Audah, 
1965 dalam Abdul Qadir Djaelani, 2001; 462). Secara ringkasnya umat Islam adalah 
sekelompok masyarakat yang didirikan atas dasar ikatan akidah sahaja, bukan berpandukan 
kepada bangsa, ikatan keturunan, warna kulit, tanah air, bahasa atau kepentingan-kepentingan 
yang lain. (Sayid Qutb, 1980 dalam Abdul Qadir Djaelani, 2001; 462) 

Syariat Islam dan ajaran-ajaran kemasyarakatannya memandang individu sebagai 
bahagian yang tidak terpisahkan dari umat seluruhnya, ibarat anggota badan yang tidak 
terpisahkan sama sekali dari tubuh manusia (Muhammad al-Ghazali, 1991; 334). Intergrasi, 
wahdah dan wahidah ertinya ialah satu kesatuan yang utuh, tidak berpecah belah dan bercerai 
berai (Shalahuddin Sanusi 1987; 11). Intergrasi meliputi saling melengkapi anggota kesatuan 
itu. (Shahuddin Sanusi, 1987: 11). Intergrasi umat Islam, kesatuan umat Islam yang teguh dan 
utuh itu merupakan suatu ketentuan dari Allah SWT yang difirmankan dalam surah al- 
Mukminun;52 bermaksud; “ Sesungguhnya ini adalah umatku, umat yang satu”. 



Kesatuan umat Islam itu digambarkan sebagai satu kesatuan tubuh atau bangunan, yang 
mana apabila satu bahagian tubuh atau bangunan itu rosak atau cacat maka akan menyebabkan 
badan atau tubuh menjadi lemah dan bangunan pula rosak dan roboh. Sabda Rasulullah SAW; 

“ Perumpamaan orang-orang mukmin itu dalam cinta-mencintai, kasih-mengasihinya 
dalam santun-menyantunnya, tak ubahbagaikan satu tubuh, yang apabila menderita 
satu anggota dari tubuh itu, ikut menderita pula keseluruhan tubuh dengan tidak dapat 
tidur dan demam ” (Hadis Riwayat Imam Muslim) 

“ Orang mukmin terhadap orang mukmin, tak ubahnya bagaikan satu bangunan yang 
bahagian-bahagiannya saling kuat menguatkan ” (Hadis Riwayat Imam Muslim) 

Kedudukan individu sebagai bahagian tidak dapat dipisahkan dari masyarakat atau 
umat, sangat jelas ditegaskan oleh turunnya wahyu Ilahi (Muhammad al-Ghazali, 1991;334). 
Semua petunjuk dan ajaran Allah SWT ditujukan kepada segenap anggota masyarakat dan 
umat manusia. Dari ajaran dan petunjuk yang mencakup semua anggota masyarakat dan umat 
itulah berkewajiban melaksanakan. Demikian cara yang dianjurkan oleh al-Qurandan sunnah 
dalam menetapkan hukum-hukum syariat (Muhammad al-Ghazali, 1991; 334). Seperti contoh 
firman Allah SWT dalam surah al-Haji ayat 77-78 yang bermaksud; 

“ Hai orang-orang yang beriman, ruku ’ dan sujudlah kamu, sembahlah tuhan kamu dan 
berbuatlah kebajikan, agar kamu mendapat keuntungan. Dan hendaklah kamu 
berjuang di jalan Allah dengan perjuangan yang sebenar-benarnya” . 

Allah SWT tidak menciptakan manusia untuk bercerai-berai dan bertengkar antara satu 
sama lain. Bagi segenap umat manusia, Allah SWT telah menetapkan agama yang satu dan 

sama, dan kepada mereka juga telah diutus beberapa orang nabi dan rasul secara berturut-turut 
untuk mengajak seluruh manusia ke jalan yang satu. Manusia dilarang bertengkar mengenai 
agama dan berpecah belah kerana agama. Akan tetapi nafsu jahat membuat manusia lupa 
kepada wasiat yang mulia dan ingkar kepada pusaka Ilahi yang amat penting itu.(Muhd. al- 
Ghazali,1991 :335) 

Ayat-ayat dan hadis-hadis yang mencela pepecahan dan menyeru kepada perpaduan 
amatlah banyak. Para salafus shalih rahimahumullah telah me mi k ir kan tentang sesuatu yang 
telah berjaya menyatukan kaum muslimin pada awal Islam. Mereka mengetahui bahawa umat 
Islam ini tidak akan bersatu setelah bercerai-berai kecuali dengan sesuatu yang dengannya 
mereka dahulu bersatu (Muhammad AW al-‘Aqil, 2002;61) 

Perselisihan faham dan perbezaan pendapat bukanlah sesuatu yang pelik dalam 
kehidupan ini, akan tetapi itu bukanlah alasan untuk berpecah belah dan memutuskan 
hubungan persaudaraan. Pepecahan terjadi kerana adanya faktor-faktor lain yang mendorong 
perbezaan fahaman dan perselisihan pendapat untuk mencapai kepentingan hawa nafsu yang 
tersembunyi. Oleh itu, hakikat pepecahan harus dikaji, yakni dengan memeriksa faktor-faktor 
jahat yang mendorangnya dan bukan ilmu pengetahuannya itu sendiri. (Muhammad al-Ghazali, 
1991 ; 338) 

Selaras dengan ajaran Islam mengenai keperluan menjaga keharmonian umat dari 
implikasi pepecahan , para ulama mengfatwakan bahawa usaha menghapuskan kemungkaran 
tidak harus dilakukan bila mengakibatkan timbulnya kerosakkan yang lebih besar. Tetap 
adanya kemungkaran memang sesuatu yang merbahaya, tetapi terjadinya kerosakkan yang 
lebih besar jauh lebih merbahaya. Oleh kerana itu, lebih baik mengambil langkah yang tidak 
menyebabkan kerosa kk an yang lebih besar. (Muhammad al-Ghazali, 1991; 334). Ulama-ulama 
salaf sering membuat perkara yang kurang afdal dan meninggalkan perkara yang afdal kerana 
ingin menjaga perpaduan dan keluar dari perselisihan faham. Kadangkala mereka meniggalkan 
perkara sunat dalam pandangan mereka dan melakukan perkara yang harus demi mamelihara 
ukhwah tadi. (Thaha Jabir Fayyadh al-Alwani, 1989; 159) 

Sejak mula-mula timbulnya pepecahan dikalangan umat Islam, sejak mula kesatuan 
umat tergugat oleh timbulnya perselisihan faham dikalangan umat Islam , iaitu semasa zaman 
peralihan Khulafa’ ar-Rasyidin dan daulat Bani Umaiyah, masalah intergrasi atau kesatuan 
umat Islam telah menjadi masalah yang paling pokok dikalangan umat Islam (Shalahuddin 
Sanusi,1987; 2). Sebab intergrasi umat berhubung dengan keutuhan masyarakat dan bersangkut 
paut dengan kesatuan perjuangan Islam yang menentukan menang kalahnya perjuangan, dan 
padanya bergantung kebesaran, keagungan dan kejayaan umat. Bahkan lebih daripada itu 
bahawa pelaksanaan keseluruhan ajaran-ajaran Islam dan pencapaian cita-cita dan tujuannya, 
hanyalah dapat dilaksanakan oleh masyarakat yang bersatu padu, masyarakat yang ummatan 
wahidah (Shalahuddin Sanusi, 1987; 2) 



Contoh masyarakat ideal seperti ini telah dapat diwujudkan pada zaman Rasulullah dan 
Khulafa’ ar-Rasyidin, dengan bersatu padunya umat Islam dalam segenap aspek kehidupan , 
sehingga ajaran Islam dapat dilaksanakan dengan sempurna. Kehidupan umat Islam adalah 
dalam suasana kasih sayang, persamaan , persaudaraan dan tolong-menolong, bebas daripada 
kezaliman, ketidakadilan, pemerasan dan penindasan. Keutuhan kesatuannya telah 

menimbulkan gelombang kekuatan yang maha dasyat dan tidak dapat dibendung oleh kekuatan 
mana-mana pihak sekalipun sehingga dapat menumbangkan kedua kuasa besar iaitu Rom dan 
Parsi. (Shalahuddin Sanusi, 1987; 2) 



2.6 Kesatuan Tauhid 

Tauhid adalah sendi utama yang mempersatukan umat Islam. Tanpa tauhid, tidak akan 
tercapai persatuan dan ukhwah islamiyah dalam erti yang sebenarnya. Oleh itu dakwah 
pertama atau yang pertama disampaikan oleh para nabi dan rasul-rasul adalah mengajak 
kepada tauhid iaitu menghambakan diri dan beribadah hanya semata-mata kerana Allah SWT 
selama 13 tahun, ikhlas hanya kepada Allah SWT tanpa sebarang keraguan. Nabi Muhammad 
SAW selama 13 tahun di Makkah sebahagian besar lebih menekankan dakwah tauhid kepada 
umat. 



Dalam perintergrasian atau kesatuan umat Islam, tauhidlah merupakan pokoknya yang 
paling utama, merupakan kaedahnya yang pertama (Shalahuddin Sanusi, 1987). Hal ini kerana 
dengan tauhidlah dapat mewujudkan wahdatul ummah, kesatuan umat Islam yang tidak 
berpecah-belah dan bercerai-berai, bagaikan satu kesatuan tubuh dimana anggota-anggotanya 
merupakan bahagiannya yang bersatu-padu. 

Islam adalah agama tauhid, iaitu pengesahan dan pengakuan diri bahawa hanya Allah 
SAW yang berhak dan wajib disenbah, dan menafikan segala sesuatu yang selain dari Allah 
dalam beribadat. Ini bukan sahaja setakat menyembah dalam bentuk solat atau lain-lain ibadah 
yang biasa dilakukan semata-mata, tetapi juga kepatuhan dan komitmen untuk mengikuti 
hanya kepada Allah SWT sahaja.(Mahmoud M Ayoub, 1996;23). Al-Quran mendakwa sikap 
orang-orang yahudi dan kaum lain yang telah diberi kitab. Firman Allah dalam surah at- 
Taubah ayat 31 bermaksud; “ Mereka menjadikan orang-orang alim dan rahib-rahib mereka 
sebagai tuhan selain daripada Allah SWT ’ 

Diriwayatkan bahawa umat Islam membantah dengan mengatakan bahawa orang-orang 
Yahudi dan orang-orang yang telah diberi kitab itu tidak menyembah rahib dan orang-orang 
alim, lalu nabi menjawab, “ sekiranya mereka mendengar dan taat kepada rahib-rahib dan 
orang-orang alim dikalangan mereka itu, bermakna mereka telah menyembahnya”. 

Kunci utama kejayaan umat Islam dan kesatuan umat Islam hanya akan dicapai apabila 
umat Islam memiliki jiwa tauhid yang kukuh dan benar sebagaimana yang difahami dan 
diamalkan pada zaman Rasulullah SAW dan para sahabat yang mulia. Kerana tauhidlah yang 
dapat mempersatukan hati dan tujuan hidup manusia, sementara kesatuan umat hanyalah dapat 
dibina dan dicapai apabila ada kesatuan tekad dan tujuan tertentu. 

Perselisihan, pertentangan, persaingan, dan pepecahan yang menghalang tercapainya 
kesatuan umat, dapat kita cari pokok sebabnya pada lemahnya jiwa ketauhidan (Shamsuddin 
Sanusi, 1987; 38). Tauhid yang dapat menyatukan tujuan hidup manusia dari tujuan-tujuan 
yang bersifat syirik, kebendaan dan hawa nafsu, dan dipersatukan tujuannya kepada Allah 
SWT dan kepada mengejar anugerah dan keredhaannya. Seseorang yang beriman dengan Allah 
berkewajiban mentauhidkan Allah SWT dalam tiga aspek iaitu Rububiyah Allah, Uluhiyah 
Allah dan nama-nama dan sifat Allah. (Muhammad Ramzi bin Omar; 1999; 308) 

2.7 Ukhwah Islamiyah 

Dengan adanya aqidah yang akan mencerminkan pandangan, pedoman dan tujuan 
hidup yang sama, maka dapatlah wujud persaudaraan atau ukhwah islamiyah, satu 
persaudaraan yang berdasarkan kepada ikatan Islam dan ajaran Islam , yang tidak membezakan 
warna kulit, keturunan, bangsa dan bahasa. Hal ini telah dapat dilihat di zaman Rasulullah 
dengan mempersaudarakan kaum Muhajirin dengan kaum Ansar di Madinah. 

Ajaran ukwah islamiyah merupakan salah satu faktor kejayaan umat Islam, yang 
meliputi seluruh aspek kehidupan, sehingga hal ini dapat membangunkan perpaduan hati dan 
jiwa, dan hubungan yang akrab dan mesra dapat diwujudkan. Ketinggian nilai ukhwah 
Islamiyyah ini tidak dapat dicapai oleh sistem-sistem pandangan hidup apapun dan tidak dapat 
dibeli oleh segala nilai-nilai duniawi. (Shalahuddin Sanusi, 1987; 40). Firman Allah SWT 
dalam surah al-Hujurat :10 bermaksud; “ Sesungguhnya orang-orang mukmin itu bersaudara ” 
Firman Allah SWT dalam surah al-Anfal; 63 pula bermaksud; 

“ Dan Allah SWT telah menyatupadukan diantara hati mereka, yang sekiranya engkau 
belanjakan seluruh isi bumi ini nescaya tiadalah engkau dapat menyatupadukan 
diantara hati mereka, tetapi Allah SWT yang menyatukan antara mereka, 
sesungguhnya Allah SWT Maha Berkuasa lagi Bijaksana" . 

Firman Allah dalam surah al-Hasyr; 9 bermaksud: 

“ mereka ( orang-orang ansar) mengasihi orang-orang yang pindah kepada mereka 
(muhajirin), dan tiada iri hati dalam hati mereka tentang apa-apa yang diberikan 
kepada mereka (muhajirin) itu bahkan mereka lebih mengutamakan orang-orang 
muhajirin daripada mereka sendiri, meskipun sebenarnya mereka juga berada didalam 
kesusahan" . 

Menurut Muhammad M Ayoub (1996;234) prinsip kedua yang menjadi asas tegaknya 
umat Islam ialah persaudaraan iman. Seorang muslim itu merupakan saudara bagi muslim yang 
lain. Dan apabila berlaku konflik atau perselisihan faham diantara uamat Islam, al-Quran telah 
menjelaskan bagaimana untuk mengatasinya, sebagaimana firman Allah SWT dalam surah al- 
Hujurat; 9 yang bermaksud; 

“ Dan jika ada dua golongan dari orang-orang mukmin berperang maka damaikanlah 
antara keduanya. Jika salah satu dari golongan itu berbuat anaiya terhadap golongan 
lain maka perangilah golongan yang berbuat kezaliman itu sehingga golongan itu 
kembali ke jalan Allah SWT, jika golongan itu telah kembali (ke perintah Allah SWT), 
maka damaikanlah antara keduanya dengan adil dan berlaku adillah, sesungguhnya 
Allah SWT menyukai golongan yang berlaku adil." 

Firman Allah SWT dalam surah an-Nisa’ bermaksud; 

‘ Apabila kamu berselisih pandangan tentang sesuatu masalah, maka kembalikanlah 
kepada Allah SWT dan Rasulnya, dan pemimpin (ulil amri) diantara kamu". 

Bahawa diantara kewajipan yang paling utama agar semua pihak menyedari bahawa 
persaudaraan Islam menyatukan serta memelihara barisan muslimin yang mukhlisin dan 
menghindarkan segala perkara-perkara yang boleh merosakkan perpaduan ini adalah diantara 
kewajipan yang paling penting dan merupakan ibadat yang paling utama, kerana dengan 
ukhwah ini kita dapat memperkuatkan usaha untuk menghapuskan segala rintangan-rintangan 
yang melambatkan usaha pemulihan kehidupan Islam yang diredhai oleh Allah SWT dan 
Rasulnya (Thaha Jabir Fayyadh al’Alwani, 1989:158). Selanjutnya dikatakan bahawa, sikap 
cuai terhadap ukhwah islamiyyah atau menganggap remeh terhadapnya semata-mata perbezaan 
pendapat adalah perkara yang tidak dibenarkan kepada seseorang muslim untuk melakukannya 
atau tidak mahu mengambil bahagian untuk menyertainya, terutamanya dalam situasi dan 
keadaan dimana umat-umat lain sedang berebut-rebut untuk memadamkan bara iman yang 
baru menyala dalam hati dan melenyapkan benih baik yang mula tumbuh di Bumi meskipun 
tangan-tangan kotor sentiasa berusaha mencabutnya. 



2.8 Kesan Perbezaan Aliran Mazhab terhadap Kesatuan Umat Islam 

Munculnya mazhab didalam Islam telah menimbulkan kesan negatif kepada kesatuan 
dankeharmonian Islam , kerana masing-masing golongan fanatik terhadap mazhabnya. Seperti 
dikemukakan oleh Muhammad al-Ghazali dalam Sayyid Murtadla al-Ridlami (1984; 19), 
orang-orang yang bermazhabSyafie mengolok-olokkan orang tartar yang bermazhab Hanafi , 
sebaliknya pula orang-orang bermazhab Hanafi pula menyamakan orang-orang yang 
bermazhab Syafie dengan orang dzimmy ( orang ahlul kitab yang bersedia hidup di bawah 
pemerintahan Islam). 

Implikasi munculnya mazhab terhadap masyarakat Islam yang masih umum secara 
relatifnyakurang menguntungkan, sebab perbezaan yang terjadi, walau amat kecil mampu 
mengakibatkanpertumpahan darah (Mustofa Muhammad Asy Syak’ah 1995: iii). Tetapi bagi 
kalangan intelektual, masalah perbezaan mazhab ini memberi sumbangan tentang pemikiran 
dan kaedah-kaedah yang ditempuh sehingga memperkayakan khazanah pemikiran Islam, 
meskipun hal itu menyangkut soal fekah sahaja (Mustofa Muhammad Asy Syak’ah, 1995; iii). 

Oleh itu,Negeri Johor tidak menggalakkan adanya mazhab selain Mazhab Syafie 
dikalangan umat Islam, kerana dikhuatiri akan menimbulkan pepecahan umat Islam (temu bual 
dengan JAJ). Walaupun beliau mengakui bahawa keempat-empat mazhab tersebut adalah 
benar dalam satu akidah ahli sunnah. Sesungguhnya punca berlakunya perselisihan pendapat 
dan pepecahan diantara pengikut mazhab tersebut adalah kerana kecetekkan ilmu dan 
pemahaman sebenar tentang ajaran Islam yang dibawa oleh Rasulullah SAW , terutamanya 
didalam pelbagai perkara yang berkenaan dengan soal ijtihadiyah, sebagaimana berlakunya 
perbezaan pendapat dikalangan para sahabat dan tabi’en sebelumnya. (Thaha Jabir Fayyadh al- 
Alwani, 1989; 114). 

Namun perkara ini semua tidak menghalangi mereka mengikut setengah yang lain 
untuk menjadi makmum didalam solat , sebagaimana Imam Abu Hanifah dan sahabat- 
sahabatnya serta Imam Syafie dan para imam yang lainnya sembahyang menjadi makmum 
kepada orang-orang yang bermazhab Maliki yang berpendapat bahawa tidak wajib membaca 
bismillah pada awal al-Fatihah sama ada perlahan atau jahar (Thaha Jabir Fayyadh al-Alwani, 
1989; 114). 

Perbezaan yang besar diantara mazhab Imam Abu Hanifah dengan Imam Malik RA dan 
perbezaan asas-asas yang dianuti oleh masing-masing dalam hal yang mengenai mazhabnya, 
disamping perbezaan usia diantara kedua-duanya, namun tidak menghalang keduanya untuk 
memghormati antara satu dengan yang lain dengan adab yang tinggi, walaupun berbeza aliran 
keduanya dalam fekah. (Thaha Jabir Fayyadh al-Alwani, 1989; 121). 

Sebenarnya kebanyakkan dasar-dasar yang dibangsakan kepada para imam yang 
menjadi ikutan umat itu adalah dasar-dasar yang dihasilkan dari pendapat-pandapat mereka, 
yang tidak dapat dipastikan kebenaran riwayatnya dari mereka. Oleh itu, mengikat diri 
dengannya dan mempertahankan serta bersusah payah untuk menampilkan dan menjawab serta 
menolak segala pendapat yang berbeza-beza dengannya sehingga memalingkan dari 
mempelajari kitab Allah SWT dan rasulnya adalh marupakan yang paling menonjol dari 
perbezaan-perbezaan yang buruk, yang tidak menjadi tumpuan para imam itu sendiri. 
Malangnya umat Islam di masa akhir ini telah jauh dari nilai-nilai yang mulia itu sehingga 
mereka terlibat dalam persoalan-persoalan yang remeh, yang menyeret mereka ke jurang 
kehancuran yang menimpa umat hari ini (Thaha Jabir Fayyadh al-Alwani, 1989;99) 

Para ulama mazhab-mazhab tersebut telah berijtihad untuk menerangkan hukum- 
hukum atau menyusun kaedah-kaedah bagi sesuatu sistem, tetapi para pengikut setiap mazhab 
itu telah berpegang kepada mazhab masing-masing secara keterlaluan dan mencurigai pula 
kebenaran mazhab yang lain (Abdul Razzak Naufal, 1983; 130 ). Allah SWT mengkehendaki 
kemudahan dalam agama bagi orang-orang beriman. Oleh itu Allah SWT dan Rasulnya tidak 
mewajibkan kepada kita untuk kita bermusuhan dan menjauhi orang lain kerana perbezaan 
masalah furuk atau fekah. Perbezaan seperti inipun terjadi dikalangan para sahabat, padahal 
mereka adalah bersaudara dan saling berkasih sayang antara mereka (Muhammad AW. al- 
A’qil, 2002;59). Namun ketandusan adab perbezaan pendapat dikalangan ahli ilmu ini berlaku 
semenjak bermaharajalela sikap taqlid dan talfik dikalangan ahli ilmu ini berlaku semenjak 
bermaharajalela sikap taqlid dan talfik fanatik dan merosotnya akhlak ahli ilmu dan pandangan 
mereka terhadap ilmu itu sendiri (Thaha Jabir Fayyadh al-Alwani, 1989; 119) 

Barangkali diantara perkara-perkara yang boleh membantu mengurangkan perselisihan 
pendapat di waktu ini dan boleh mendorong untuk memakai adab-adabnya ialah mengetahui 
sebab-sebab perbezaan pendapat para fukaha dari kalangan Imam Salaf dan Khalaf. 
Memahami sebab-sebab itu dan sejauhmana objektifnya, agar menjadi faktor pendorong yang 
kuat untuk berpegang dengan “Adab perbezaan pendapat” kerana sesungguhnya perbezaan 
pendapat hanyalah kerana sebab-sebab yang objektif , dimana mereka semua adalah orang- 
orang mujtahid (Thaha Jabir Fayyadh al-Alwani, 1989; 162). 



2.8.1 Aliran Mazhab di Malaysia Perspektif dari Jabatan Agama Islam Johor 

Pada umumnya Kerajaan Malaysia khusunya Jabatan Agama Islam Johor hanya 
mengalakkan umat Islam di Malaysia menganut satu mazhab sahaja iaitu Mazhab Syafie. Hal 
ini bagi memudahkan Jabatan Agama Islam untuk menyelia dan mengawal umat Islam di 
Malaysia ini. Selain itu, umat Islam di Malaysia khususnya di Negeri Johor ini sejak dahulu 
lagi telah berimamkan Imam Syafie dalam kehidupan seharian mereka, maka kerajaan khasnya 
Jabatan Agama Islam Johor ingin meneruskan kesinambungan yang sudah sekian lama dianuti 

oleh masyarakat disini hanya berpegang kepada Mazhab Ahli Sunnah Waljamaah berimankan 
Mazhab Syafie. 



Tetapi bagi mereka yang telah mengamalkan mazhab Ahli Sunnah yang lain contohnya 
orang-orang India muslim yang mengamalkan Mazhab Hanafi dari dahulu lagi, mereka bebas 
untuk mengamalkan mazhab tersebut dan diberi kemudahan yang sepenuhnya untukmereka 
khususnya di masjid dan surau yang khusus bagi mereka. Disamping itu kerajaan Malaysia 
memberi sakongan yang sepenuhnya kepada mereka yang ingin mengambil guru-guru mereka 
dari India untuk mengajar di sini dan permohonan Visa mereka akan dipermudahkan bagi 
tujuan tersebut. 

Kerajaan Malaysia khasnya Jabatan Agama Islam Johor tidak menggalakkan orang- 
orang Melayu untuk menganuti Mazhab Wahabi kerana memandang golongan ini adalah 
membawa kepada pepecahan dalam masyarakat Islam di sini. Mereka didakwa sebagai 
golongan yang ekstremis yang tidak mahu bertoleransi dengan para penganut yang mengikuti 
mazhab yang empat. Menurut Timbalan 

Pengarah Penyelidikan Jabatan Agama Islam Johor (JAJ) Hj. Masa’ ari bin Tiba’ golongan ini 
sudah wujud di Malaysia sejak tahun 80-an lagi dan mula mencari pengaruh dikalangan orang- 
orang muda dan juga golongan yang tua. Di Johor pula, ia mula dikesan di daerah Batu Pahat 
dan semakin berkembang di semua kawasan di negeri Johor ini. Rasional Jabatan Negeri Johor 
tidak membenarkan Mazhab Wahhhabi ini tersebar adalah kerana banyak masalah-masalah dan 
kes-kes yang timbul berpunca daripada pengikut mazhab yang tersebut yang sangat ekstremis. 

Menurut beliau banyak kes yang melibatkan golongan ini yang menimbulkan ketidak 
tenteraman dalam masyarakat seperti pergaduhan dalam keluarga, suami isteri bergaduh, anak 
menderhakai bapa kerana menganggap segala amalan yang dilaksanakan oleh bapanya selama 
ini adalah tidak sah dan sia-sia kerana mengamalkan bidaah. Rentetan dari peristiwa inilah 
Jabatan Agama Islam Negeri Johor tidak membenarkan umat Islam di negeri ini untuk 
mengikuti Mazhab Wahhabi dan para pendakwah Mazhab ini akan ditangkap jika dia didapati 
mengajar kepada masyarakat tentang fahaman mazhab tersebut. Setakat ini belum ada undang- 
undang atau enakmen yang khusus untuk menangani mazhab tersebut tetapi kerajaan negeri 
Agama Islam Johor menggunakan enakmen guru-guru tidak bertauliah yang mana-mana sahaja 
yang mengajar tanpa permit akan ditangkap dan dibicarakan kerana kesalahan tidak mendapat 
tauliah dari Jabatan Agama Islam Johor. Setakat ini, menurut Hj. Masa’ ari Jabatan Agama 
Islam Johor telah membuat beberapa tangkapan berhubung guru-guru yang mengajar fahaman 
Wahhabi kepada masyarakat. Dikalangan guru-guru tersebut ada yang berijazah dari Universiti 
Timur Tengah dan juga yang tidak mempunyai ijazah dalam bidang agama didapati mengajar 
fahaman Wahhabi tersebut secara illegal. 



2.9 Kesimpulan 



Secara umumnya bab ini menjelaskan secara terperinci tentang sejarah perbezaan 
pendapat, aliran-aliran mazhab yang pelbagai, punca-punca perbezaan pendapat para Imam 
Mazhab, faktor-faktor yang mendorong kepada perbezaan pendapat, kemunculan pengasas- 
pengasas sekolah dan pembentukkan mazhab-mazhab dan aliran-aliran Fiqh seterusnya muncul 

empat mazhab yang utama dan terus dipegangi oleh masyarakat Islam sekarang. Kemunculan 
mazhab ini sedikit sebanyak mendatangkan banyak implikasi positif kepada umat Islam yang 
tidak banyak mengundangkan masalah kepada umat Islam yang fanatik kepada mazhab. Tetapi 
kemunculan mazhab yang pelbagai ini bukanlah satu alasan yang konkrit bagi kita untuk 
mempersalahkan kemunculannya sebagai punca kepada pepecahan umat Islam pada masa kini. 
Ini kerana perbezaannya adalah dalam sudut yang kecil dan tidak menjejaskan akidah utama 
(pokok) umat Islam keseluruhan dan bahkan perbezaan tersebut pada cabang (furuk) agama 
adalah satu rahmat kepada umat Islam dan sebagai satu bukti agama Islam memberi kebebasan 
umat Islam serta mengiktiraf akal yang dianugerahkan oleh Allah SWT kepada manusia.dalam 
memahami dan mentafsir dengan semampu mungkin apa yang terkandung dalam al-Quran dan 
As-sunnah. 

Kelahiran aliran baru yang dikenali sebagai Ittiba as-sunnah dan bermacam-macam 
nama lain diberikan kepada aliran ini seperti Wahhabi dan Salafi menambah lagi keributan dan 
kesan kepada perbezaan yang sedia ada dalam masyarakat Islam di Malaysia khususnya di 
UTM. Walaupun Salafi dan Khalafi itu dianggap dalam ruang lingkup Ahli Sunnah Waljamaah 
yang masih dipegangi oleh majoriti umat Islam kini tetapi kebelakangan ini masyarakat Islam 
seolah-olah cuba untuk memperbesarkan jurang perbezaan dan masing-masing menyalahkan 
antara satu sama lain dalam pengamalan ibadat seharian yang mana perkara tersebut tidak 
seharusnya berlaku. Sebagai umat Islam yang menjunjung perintah Allah SWT dan Rasulnya 
kita perlu melihat dalam sudut positifdan cuba menjernihkan kembali kekusutan yang 
ditimbulkan oleh mereka yang cuba memporak-perandakan agama Islam yang mulia ini. 

Penjernihan dan pemulihan kekusutan tidak akan selesai kecualilah dengan kita 
kembali ke sumber yang asal iaitu al-Quran dan As-sunnah yang diamanahkan oleh Rasulullah 
SAW untuk dipegangi selama-selamanya. Bab seterusnya akan melihat sejauh mana kesan 
perbezaan aliran mazhab dalam mempengaruhi masyarakat Islam khasnya warga kampus UTM 
Skudai. Sejauh mana pemahaman terhadap mazhab, keterbukaan pemikiran mereka terhadap 
mazhab yang berbeza dan juga akan melihat sejauhmana sensitiviti mereka terhadap mereka 
yang mengamalkan mazhab yang berlainan. 

BAB III 

METODOLOGI PENYELIDIKAN 



3.1 Pengenalan 

Metodologi kajian yang terbaik ialah dimana ia dapat memudahkan proses 
pengumpulan data secara maklumat untuk dianalisa dan seterusnya dinilai ke arah 
pembentukkan cadangan. Metodologi adalah amat penting dalam sesuatu kajian. Pemilihan 
metodolgi kajian yang tepat serta perancangan yang teliti dapat melancarkan satu lagi proses 
penyelidikkan yang digunakan dalam kajian ini. 

Menurut Mohd. Majid Konting (1990; 32), kaedah penyelidikkan merujuk kepada cara 
mendapatkan maklumat untuk mencapai objektif sesuatu penyelidikan. Cara maklumat itu 
diperolehi perlulah dengan cara yang paling berkesan dan menggunakan penggunaan 
perbelanjaan yang paling ekonomik. Bagi kajian ini dua bentuk kaedah penyelidikan akan 
digunakan iaitu kajian perpustakaan dan juga kajian lapangan. Dalam bahagian ini juga akan 
dihuraikan kaedah dan prosedur kajian yang dijalankan. 



3.2 Metodologi Penyelidikan 

Kajian ini akan manggunakan dua kaedah penyelidikan iaitu kajian lapangan dan kajian 
perpustakaan. Ini akan diperincikan sebagaimana di bawah; 



3.2.1 Kajian Perpustakaan 

Kajian perpustakaan dibuat adalah pertama untuk menentukan pemilihan tajuk yang 
bersesuaian dengan penyelidikan. Hal ini bertujuan untuk memastikan tidak ada ‘overlapping’ 
sama ada dari segi tajuk dan kajian yang telah dijalankan. Kaedah kedua adalah kajian terhadap 
bahan bacaan iaitu melalui buku-buku ilmiah, jurnal-jurnal, keratan-keratan akhbar dan kajian 
penyelidikan yang terdahulu jika kajian yang seumpamanya telah dibuat. 

Selain itu kajian perpustakaan juga bagi mendapatkan maklumat terperinci mengenai 
perbezaan aliran mazhab Ahli Sunnah Qaljamaah khasnya empat mazhab utama iaitu Mazhab 
Syafie, Maliki, Hambali dan Hanafi. Kajian ini juga boleh memberikan kefahaman yang 
lengkap mengenai sejarah, pengasas dan juga aliran perbezaan yang dibawa oleh keempat- 
empat mazhab dalam menjelaskan dan membincangkan sesuatu hukum dalam agama Islam dan 
maklumat mengenai literature ini dihuraikan secara terperinci dalam bab dua (Soroton Kajian). 

Maklumat yang diperoleh menjadi hujah penting kepada hasil penemuan kajian secara 
keseluruhannya. Selain itu, angkubah-angkubah penting yang harus disentuh dalam kajian ini 
dapat dikenal pasti. 

3.2.2 Kajian Lapangan 

Kajian lapangan dibuat adalah bagi membuktikan situasi atau keadaan sebenar benar- 
benar berlaku di kawasan kajian. Ia sebagai satu pembuktian ‘prove’ dan juga penemuan kajian 
dimana hasil dari kajian lapangan ini akan membantu proses yang paling akhir iaitu cadangan 
dalam bab empat nanti. Terdapat empat kaedah utama yang akan digunakan dalam kajian 
lapangan ini iaitu lokasi kajian, populasi dan sampel populasi, soal selidik dan analisa data 
akan dilaksanakan. 



3.2.2.1 Lokasi Kajian 

Kajian ini akan dijalankan di Universiti Teknologi Malaysia Skudai, Johor. Rasional 
pemilihan lokasi ini adalah kerana mengambil kira faktor-faktor seperti kesesuaian lokasi 
Universiti itu sendiri yang merupakan institusi pendidikan tinggi yang akan melahirkan para 
graduan yang berketrampilan dan berkualiti pada masa hadapan. Oleh itu kajian ini nanti akan 
memberikan pendedahan dan kefahaman yang benar terhadap perbezaan aliran mazhab kepada 
para warga kampus khasnya dan masyarakat sekitar amnya. 



3.22.2 Populasi dan Sampel Kajian 

Populasi kajian dalam penyelidikan ini adalah kakitangan dan juga para pelajar 
Universiti Teknologi Malaysia. Kakitangan pula terbahagi kepada dua kumpulan iaitu ahli 
akademik dan bukan akademik dan penekanan bagi kajian ini adalah kepada kakitangan 
akademik khasnya para pensyarah. Jumlah sampel yang akan digunakan untuk kajian ini 
adalah seramai 200 orang. 

Rasional pemilihan responden kakitangan dan para pelajar universiti adalah kerana 
mengambil kira kepada pengaruh dan kesan yang boleh dimainkan oleh dua kumpulan terbabit 
dalam mempengaruhi masyarakat sekiranya. Sekiranya kumpulan ini mempunyai kefahaman 
dan pengetahuan mengenai perbezaan aliran mazhab ia akan membantu kepada kefahaman 
masyarakat umum khususnya. Para ahli akademik mempunyai pengaruh dan kedudukan yang 
tersendiri dalam masyarakat dan mereka adalah golongan yang sesuai dalam memberi 
gambaran sebenar keadaan yang berlaku supaya tidak berlaku pecanggahan dan pertelingkahan 
sama ada dalam kampus atau masyarakat sekitar. 



3.2.2.3 Soal Selidik 

Kajian soal selidik ini dibuat untuk mengenal pasti sejauh mana kefahaman mengenai 
perbezaan mazhab dan golongan sasaran utama adalah ahli akademik sama ada para pensyarah 
dan juga para pelajar. Kaedah ini untuk mengenal pasti dan menjelaskan mengenai latar 
belakang kakitangan dan pelajar (mencakupi pendidikan, penyelidikan, pengetahuan dan 
penghayatan agama, pergaulan dan sebagainya), kesan perbezaan aliran mazhab terhadap 
warga kampus. 

Menurut Mohd. Majid Konting (1990; 14), soal selidik adalah lebih praktikal dan 
berkesan digunakan oleh populasi yang besar. Arahan dan bentuk soalan yang dibina untuk 
soal selidik adalah piawaian Standard yang biasa digunakan oleh para penyelidik sains sosial 
dan responden dapat dipertanggungjawabkan terhadap ransangan soalan yang diberikan dengan 
lebih berkesan. 

Selain itu, soal selidik juga dapat meningkatkan ketepatan dan kebenaran gerak balas 
subjek terhadap ransangan soalan yang diberikan . Menurutnya lagi , kajian menggunakan soal 
selidik boleh digunakan dengan lebih luas untuk mendapatkan maklumat bersifat fakta-fakta, 
kepercayaan, perasaan, kehendak dan minat. 

Satu set borang soal selidik yang mengandungi bahagian A, B, C, D dan E. Bahagian A 
berkaitan latar belakang responden iaitu termasuk umur, pekerjaan dan tahap pendidikan. 
Bahagian B pula lebih kepada persoalan mengenai Kefahaman Agama Islam responden dan 
tahap pembelajaran dalam bidang agama. Bahagian ini berasaskan soalan-soalan yang 
bebentuk objektif yang mana memerlukan responden menjawab ‘betul’ atau ‘tidak’. Manakala 
bahagian C pula berkaitan dengan sikap dan amalan seharian responden. Bahagian D dan E 
pula para responden akan diajukan persoalan dan pertanyaan yang mana mereka perlu menilai 
berdasarkan skala likert. 

Menurut (William Wiersma, 1969; 21) skala likert mengandungi lima nilai iaitu: 



Nombor 


Item 


1 


Sangat Setuju (SS) 


2 


Setuju (S) 


3 


Kurang Setuju (KS) 


4 


Tidak Setuju (TS) 


5 


Sangat Tidak Setuju (STS) 



3.2.2.4 Analisa Data 



Data yang diperoleh dari borang soal selidik dikumpulkan dan dianalisis menggunakan 
perisian Statistical Package for Social Science (SSPS) dan juga Microsoft Excel bagi 
mendapatkan maklumat yang lebih tepat. Penemuan kajian dibincangkan berasaskan data yang 
diperolehi dan seterusnya pembentukan cadangan akan dibuat berdasarkan penemuan hasil 
analisis ini. 



3.3 Jangka Masa Kajian 

Kajian ini akan memakan masa selama setahun bermula dari Jun 2002 dan berakhir 
pada Jun 2003. 



39 





3.4 Kesimpulan 

Secara umumnya kajian perbezaan aliran mazhab ini akan melalui dua kaedah utama 
iaitu kajian lapangan (soal selidik) dan juga kajian literature. Data yang diperoleh hasil dari 
kajian soal selidik akan dianalisis untuk mendapatkan maklumat seterusnya menghasilkan 
penemuan kajian. 

Cadangan akhir bab lima akan berdasarkan kepada penemuan kajian dan juga Sorotan Kajian. 
Bab ini juga menerangkan secara ringkas jangkamasa kajian, kawasan kajian dan juga kaedah 
analisa data yang akan digunakan. 

Bab IV 



Analisis Kajian 



4.1 Pengenalan 

Bab ini membincangkan tentang hasil kajian yang diperoleh dari kajian lapangan. 
Fokus perbincangan bab ini adalah berdasarkan kepada analisa yang dijalankan ke atas 
maklumat-maklumat yang diperoleh daripada borang soal selidik yang telah diedarkan kepada 
sebahagian staf-staf dan para pelajar UTM Skudai, Johor. Soal selidik ini dibahagikan kepda 5 
bahagian iaitu bahagian A yang berkaitan dengan meklumat latar belakang responden, 
bahagian B berkaitan dengan pengetahuan agama responden, bahagian C berkenaan dengan 
amalan dan sikap responden, bahagian D pula berkaitan dengan sikap dan pandangan 
responden dan yang terakhir iaitu bahagian E yang berkaitan dengan cadangan responden. 
Untuk analisis bab ini dipecahkan kepada empat bahagian sahaja dimana bahagian C dan D 
digabungkan sekali dalam satu bahagian. 

Berdasarkan kepada pecahan-pecahan analisis di atas, kesan perbezaan aliran mazhab 
ke atas kesatuan masyarakat Islam dapat diketahui. 



4.2 Bahagian A 

Bahagian ini menggunakan maklumat latar belakang responden iaitu umur, jantina, 
negeri asal, pekerjaan, kelulusan akademik dan tempat bekerja atau tempat belajar. 



4.2.1 Latar Belakang Responden 
Jadual 4.1 : Umur 





Jumlah 


Peratus 


19-23 


113 


56.0 


24-28 


16 


8.0 


29-33 


13 


6.5 


34-38 


6 


3.0 


35-39 


10 


5.0 


40-44 


10 


5.0 


45-49 


16 


8.0 


50-54 


16 


8.0 


Jumlah 


200 


100.0 



Jadual 4.1 menunjukkan taburan umur responden dimana sejumlah besar responden 
ialah terdiri dari mereka yang dikategori sebagai remaja iaitu 56 peratus atau 113 orang dari 

keseluruhan responden. Oleh itu hasil analisis ini kebanyakkan lebih cenderung atau condong 
kepada pandangan golongan ini yang kebanyakkan adalah para pelajar. 

Jadual 4.2 : Jantina 





Jumlah 


Peratus 


Lelaki 


108 


54 


Perempuan 


92 


46.0 


Jumlah 


200 


100.0 



Kajian ini telah dibuat supaya ada keseimbangan pandangan antara jantina di mana 
peratus responden yang dipilih agak seimbang antara responden lelaki dan perempuan. 
Pemilihan responden sebegini adalah dibuat bertujuan untuk menyeimbangkan pendapat dan 
pandangan yang mana sudah tentu berbeza antara lelaki dan perempuan dan ini sedikit 
sebanyak memberi gambaran serta mewakili secara keseluruhan pandangan masyarakat 
kampus. Rujuk jadual 4.2. 

Dari kajian yang dibuat didapati responden yang berasal dari Johor merupakan jumlah 
terbesar iaitu seramai 67 orang atau 33.5 peratus dari 200 responden yang ditemubual. Tidak 
ada responden yang berasal dari Sabah dan terdapat 4.5 peratus atau seramai 9 orang terdiri 
daripada responden yang merupakan pelajar dari luar negeri. Rujuk jadual 4.3. 



Jadual 4.3 : Negeri Asal 





Jumlah 


Peratus 


Perlis 


5 


2.5 


Kedah 


10 


5.0 


P. Pinang 


5 


2.5 


Perak 


15 


7.5 


Pahang 


4 


2.0 


Kelantan 


26 


13.0 


Sarawak 


3 


1.5 


Selangor 


13 


6.5 


N. Sembilan 


13 


6.5 


Melaka 


9 


4.5 


Johor 


67 


33.5 


Terengganu 


21 


10.5 


Lain-lain 


9 


4.5 


Jumlah 


200 


100.0 

4.2.2 Pekerjaan dan Tempat Bekerja Responden 



Jadual 4.4 : Pekerjaan 





Jumlah 


Peratus 


Pelajar 


103 


51.5 


Staf UTM 


90 


45.0 


Lain-lain 


7 


3.5 


Jumlah 


200 


100.0 



Jadual 4.4 menunjukkan peratusan responden kajian ini adalah agak seimbang antara 
pelajar UTM dan staf UTM di mana para pelajar merupakan responden yang lebih ramai 
sedikit berbanding staf UTM iaitu seramai 103 atau 51.5 peratus berbanding staf UTM iaitu 
seramai 90 orang atau 45 peratus. Manakala lain-lain responden adalah seramai 3.5 peratus 
atau 7 orang. 

Jadual 4.5 diatas menunjukkan taburan responden mengikut tempat kerja atau fakulti 
masing-masing. Responden teramat adalah dari Fakulti Sains iaitu seramai 59 orang atau 29.5 
peratus dan lain-lain fakulti seperti FSKSM, fakulti Sains, PSZ adalah agak 
seimbang. Manakala peratus responden yang terendah adalah dari HEP, FPPSM, ATMA, FKA, 
dan FK E. 



Jadual 4.5 : Tempat Kerja 





Jumlah 


Peratus 


PSZ 


22 


11.0 


HEP 


2 


1.0 


FAB 


11 


5.5 


FKSG 


12 


6.0 


FSKSM 


25 


12.5 


FPPSM 


5 


2.5 


FKM 


9 


4.5 


FP 


21 


10.5 


ATMA 


6 


3.0 


FKA 


3 


1.5 


FKE 


4 


2.0 


FS 


59 


29.5 


LAIN-LAIN 


21 


10.5 


Jumlah 


200 


100.0 

4.2.3 Kelulusan Akademik 



Kebanyakkan responden kajian ini terdiri dari mereka yang mempunyai kelulusan 
akademik yang paling rendah di peringkat PMR dan yang paling tinggi ialah pada peringkat 
PhD yang mana mereka ini adalah terdiri daripada pelajar ijazah dan penuntut luar. Manakala 
responden yang terdiri daripada pelajar ijazah pertama, keseluruhannya mempunyai kelulusan 
akademik pada tahap SPM iaitu seramai 103 orang atau 51. 5 peratus. Responden yang 
berkelulusan diploma dan ijazah adalah sebanyak 17 orang dan 43 orang atau 8. 5 peratus dan 
21. 5 peratus . Taburan kelulusan responden ditunjukkan seperti dalam jadual 4.6 di bawah. 



Jadual 4.6 : Kelulusan Pengajian 





Jumlah 


Peratus 


PMR 


6 


3.0 


SPM 


103 


51.5 


DIPLOMA 


17 


8.5 


IJAZAH 


43 


21.5 


SARJANA 


19 


9.5 


PHD 


12 


6.0 


Jumlah 


200 


100.0 



4.3 Bahagian B 

Bahagian ini lebih membincangkan tentang tingkat pengetahuan agama serta fahaman 
responden terhadap perbezaan aliran mazhab khususnya mazhab Ahli Sunnah Waljamaah. 



4.3.1 Pembelajaran tentang Mazhab Ahli Sunnah Waljamaah 

Kajian yang telah dibuat mendapati bahawa kebanyakkan responden pemah belajar 
tentang mazhab Ahli Sunnah Waljamaah sama ada di sekolah, universiti, kelas-kelas agama , 
di masjid dan juga melalui pembacaan buku-buku agama. Sebahagian besar responden yang 
pernah mempelajarinya adalah seramai 148 orang atau 74 peratus. Rujuk jadual 4.7 di bawah. 
Mereka yang telah mempelajari Ahli Sunnah Waljamaah di sekolah adalah paling ramai iaitu 
seramai 121 orang atau 60.5 peratus. Manakala yang lain-lain adalah universiti 13 orang atau 
6.5 peratus, kelas-kelas agama seramai 8 orang atau 4 peratus, di masjid dan melalui buku- 
buku agama masing-masing adalah seramai 4 dan 2 orang atau 2.0 peratus dan 1.0 peratus. 
Rujuk jadual 4.8. 

Jadual 4.7 : Pernah Belajar Ahli Sunnah Waljamaah 





Jumlah 


Peratus 


YA 


148 


74 


TIDAK 


52 


26.0 


Jumlah 


200 


100.0 



Jadual 4.8 : Tempat Belajar 





Jumlah 


Peratus 


TIDAK BELAJAR 


52 


26.0 


SEKOLAH 


121 


60.5 


UNIVERSITI 


13 


6.5 


KELAS AGAMA 


8 


4.0 


MASJID 


4 


2.0 


BUKU-BUKU 


2 


1.0 


Jumlah 


200 


100.0 



4.3.2 Pemahaman Tentang Hadis Bidaah 

Sebahagian besar responden iaitu seramai 76 orang atau 38 peratus menyatakan bidaah 
sebagai semua ibadah yang bukan berdasarkan apa yang Nabi pernah buat. Mereka yang 
menyatakan terbahagi kepada dua iaitu bidaah hasanah dan bidaah dalalah seramai 40 orang 
atau 32.5 peratus dan mereka yang memberi jawapan lain adalah seramai 19 orang iaitu 9.5 
peratus. Peratusan responden sebagaimana yang ditunjukkan dalam jadual 4.9 di bawah. 



Jadual 4.9 : Pemahaman tentang hadis Bidaah 





Jumlah 


Peratus 


SEMUA IBADAT 

BUKAN 


76 


38.0 


BERDASARKAN APA 
YANG NABI BUAT 
TERBAHAGI KEPADA 
DUA 


40 


20.0 


TIDAK TAHU 


65 


32.5 


LAIN-LAIN 


19 


9.5 


Jumlah 


200 


100.0 

4.3.3 Pemerhatian Responden terhadap Perbezaan Aliran Mazhab di UTM 

Dari pemerhatian pengkaji dan juga disokong oleh sebahagian data-data dari soal 
selidik mendapati terdapat perbezaan mazhab ditunjukkan oleh pelajar-pelajar UTM terutama 
pada pelajar-pelajar luar negeri. Terdapat sebahagian kecil palajar dan staf UTM lebih 
cenderung terhadap pegangan Wahabbi atau dengan nama lain sebagai Ittiba’ Sunnah atau 
dengan nama lain yang dikaitkan dengan dengan golongan ini. Pengamatan pengkaji juga 
mendapati mereka dalam melaksanakan ibadat solat seperti mengerak- gerakan jari ketika 
tahiyyat dan tidak membaca doa qunut ketika solat Subuh. Setakat ini, pegerakkan kumpulan 
ini masih bebas dan dipercayai ahli kumpulan mereka sentiasa bertambah dari masa ke semasa 
dan mereka menjadikan pelajar-pelajar baru dan mereka-mereka yang tiada asas * Pemerhatian 
pengkaji di Masjid UTM dan juga temu bual responden dengan beberapa orang jemaah masjid, 
agama dan tidak berlatar belakangkan agama sebagai sasaran mereka. Merujuk jadual 4.10 di 
bawah sebahagian responden mengakui terdapat perbezaan aliran mazhab juga agak besar iaitu 
seramai 75 orang atau 37. 5 peratus. Mereka yang tidak tahu tentang perbezaan mazhab juga 
agak besar iaitu seramai 70 orang atau 35 peratus. Manakala mereka yang tidak nampak 
adanya perbezzan di UTM adalah seramai 55 orang atau 27. 5 peratus. Dari kajian yang telah 
dibuat juga mendapati perbezaan aliran mazhab yang berlaku ini berpunca dari kemasukan 
pelajar dari luar negeri yang membawa bersama pegangan mazhab mereka yang berbeza 
dengan pengalaman masyarakat di sini. Jadual 4.11 menunjukkan 118 orang atau 59 peratus 
menyatakan perubahan berlaku adalah bawaan dari luar. 

Manakala 28 responden atau 14 peratus lain menyatakan bahawa UTM sendiri yang 
membawa aliran mazhab yang berbeza dan mereka yang tidak tahu pula adalah seramai 54 
orang iaitu sebanyak 27 peratus. 

Jadual 4.10 : Adakah Anda Nampak Perbezaan Mazhab di UTM 





Jumlah 


Peratus 


YA 


75 


37.5 


TIDAK 


55 


27.5 


TIDAK TAHU 


70 


35.0 


Jumlah 


200 


100.0 


Jadual 4.11 : 


Apakah yang menyebabkan Perbezaan Mazhab di UI 




Jumlah 


Peratus 


DIBAWA ORANG 

LUAR 


118 


59.0 


ORANG UTM SENDIRI 


28 


14.0 


TIDAK TAHU 


54 


27.0 


Jumlah 


200 


100.0 

4.3.4 Pandangan Responden terhadap Mazhab Ahli Sunnah Waljamaah 

Sebilangan besar responden iaitu seramai 125 orang atau 62. 5 peratus bersetuju 
bahawa umat Islam seharusnya berpegang kepada salah satu daripada mazhab-mazhab Ahli 
Sunnah Waljamaah. Mereka yang tidak menyokong pula adalah sebilangan kecil iaitu seramai 
28 orang atau 14 peratus. Manakala yang mengambil sikap tidak tahu pula adalah seramai 47 
orang atau 23. 5 peratus. Taburan peratusan tersebut ditunjukkan dalam jadual di bawah. 

Jadual 4.12 : Adakah Kita Perlu Berpegang kepada Satu Mazhab Sahaja 





Jumlah 


Peratus 


YA 


125 


62.5 


TIDAK 


28 


14.0 


TIDAK TAHU 


47 


23.5 


Jumlah 


200 


100.0 



Kajian yang dijalankan baru-baru ini juga mendapati ramai responden memilih Mazhab 
Syafie sebagai mazhab paling disyorkan untuk diikuti dan diamalkan oleh masyarakat Islam di 
sini. Seramai 170 orang atau 85 peratus yang berpendirian sedemikian . Mereka yang memilih 
Mazhab Maliki pula terdapat seramai 2 orang iaitu sebanyak 1 peratus, dan yang memilih 
kesemua empat mazhab pula seramai 14 orang atau 7 peratus. Responden yang menyatakan 
mazhab lain yang tidak disenaraikan oleh pengkaji seperti mazhab Wahabi, Syiah, dan lain-lain 
pula mencatatkan seramai 14 orang atau sebanyak 7 peratus. Dalam kajian ini juga tidak ada 
responden yang memilih Mazhab Hanbali dan Mazhab Hanafi sebagai mazhab pilihan mereka. 
Hasil kajian ditunjukkan seperti di jadual di bawah. 

Jadual 4.13 : Apakah Mazhab yang Disyorkan untuk Diamalkan 





Jumlah 


Peratus 


SYAFIE 


170 


85.0 


MALIKI 


2 


1.0 


SEMUA MAZHAB AS 


14 


7.0 


LAIN-LAIN 


14 


7.0 


Jumlah 


200 


100.0 



Lebih dari separuh responden atau 107 orang menyatakan tidak boleh digabungkan 
hukum dari lain-lain mazhab mengikut kemahuan sendiri. Mereka yang menyatakan sebaliknya 
pula adalah seramai 35 orang atau 17.5 peratus. Manakala mereka yang mengambil pendirian 
tidak tahu pula adalah seramai 58 orang atau 29 peratus. Rujuk jadual 4.14. 

Jadual 4.14 : Apakah Kita Dibolehkan Memilih Hukum dan Digabungkan Mangikut 
Kemahuan Diri 





Jumlah 


Peratus 


YA 


35 


17.5 


TIDAK 


107 


53.5 


TIDAK TAHU 


58 


29.0 


Jumlah 


200 


100.0 



4.4 Bahagian C 

Bahagian ini akan membincangkan mengenai sikap, amalan dan pandangan responden 
terhadap pengikut mazhab lain yang berbeza. Di sini kita mengenal pasti sejauh mana 
pergaulan, tingkah laku akhlak terhadap mereka yang berlainan mazhab. 



4.4.1 Sikap dan Tingkah Laku terhadap Mereka yang Berlainan Mazhab 

Kajian yang telah dibuat mendapati sebahagian besar responden boleh menerima 
perbezaan diamalkan oleh mereka yang berlainan mazhab. 144 orang atau 72 peratus 
menyatakan mereka boleh menerima perbezaan tersebut berbanding 34 orang atau 17 peratus 
yang merasa tidak senang dengan perbezaan yang diamalkan oleh mereka yang berlainan 
mazhab. Selain itu, seramai 127 orang atau 63. 5 peratus responden manyatakan mereka tidak 
berasa terasing berada dalam kumpulan mereka yang berlainan mazhab. Manakala mereka 
yang merasakan sebaliknya pula seramai 73 orang atau 36.5 peratus. Hasil kajian ini 
ditunjukkan sebagaimana jadual 4.15 dan 4.16 di bawah. 



Jadual 4.15 : Bagaimana Sikap Anda Terhadap Mereka yang Mengamalkan Mazhab 
yang Berbeza 







Jumlah 


Peratus 


BOLEH 

MEREKA 


MENERIMA 


144 


72.0 


BERASA 

SENANG 


TIDAK 


34 


17.0 


LAIN-LAIN 




22 


11.0 


Jumlah 




200 


100.0 

Jadual 4.16 : Adakah anda Berasa Terasing Bersama Mereka yang Mengamalkan 
Mazhab yang Berbeza 





Jumlah 


Peratus 


YA 


73 


36.5 


TIDAK 


127 


63.5 


Jumlah 


200 


100 



Di samping ramai yang menyatakan tidak berasa terasing bersama mazhab yang 
berlainan, kajian yang dijalankan baru-baru ini juga mendapati sebahagian besar responden 
iaitu 121 orang atau 60.5 peratus menyatakan boleh solat bersama mereka yang berlainan 
mazhab manakala sebahagian kecil iaitu seramai 79 orang atau 39. 5 peratus menyatakan 
mereka tidak boleh sembahyang bersama mereka yang berlainan mazhab. Peratus responden 
ditunjukkan sebagaimana jadual 4.17. 



Jadual 4.17 : Adakah Anda Solat Bersama Kumpulan atau Mazhab Anda Sahaja 





Jumlah 


Peratus 


YA 


79 


39.5 


TIDAK 


121 


60.5 


Jumlah 


200 


100 



Walaupun kebanyakkan responden boleh menerima perbezaan mazhab dalam 
kehidupan seharian mereka tetapi terdapat juga sebahagian mereka yang payah menerima 
perbezaan yang berlaku dan keadaan ini sedikit sebanyak memberi kesan kepada ketenteraman 
masyarakat umum khususnya masyarakat kampus. Kajian ini juga cuba mengenal pasti punca- 
punca ketidaktenteraman yang berlaku dalam masyarakat kampus. Kajian yang telah 
dijalankan mendapati punca utama perkara ini berlaku adalah kerana kekurangan ilmu 
kebanyakkan pengikut mazhab-mazhab yang berbeza iaitu seramai 111 orang responden iaitu 
sebanyak 55.5 peratus daripada para responden perpendapat begitu. Faktor kedua pula adalah 
disebabkan sikap ekstrem dan taksub iaitu sebanyak 29 peratus responden. Manakala 16 orang 
atau 8 peratus responden menyatakan punca berlaku adalah kerana ibadat mereka yang berbeza 
dan mereka yang menyatakan lain-lain faktor pula seramai 15 orang iaitu sebanyak 7.5 peratus. 
Rujuk Jadual 4.18 di bawah 

Jadual 4.18 : Pendapat tentang Punca Ketidaktenteraman masyarakat terhadap mazhab 
yang berbeza 





Jumlah 


Peratus 


KEKURANGAN ILMU 


111 


55.5 


EKSTREM 


58 


29.0 


IBADAT BERBEZA 


16 


8.0 


LAIN-LAIN 


15 


7.5 


Jumlah 


200 


100.0 



4.5 Bahagian D 

Pada bahagian ini analisis kajian adalah lebih tertumpu kepada soalan-soalan yang 
dikemukan menggunakan kaedah skala likert (rujuk metodologi kajian ). Dalam bahagian ini 
responden menggunakan menilai dan memilih pernyataan yang dikemukakan oleh pengkaji 
mengikut kesesuaian mereka. Ia dibahagikan kepada lima pilihan jawapan iaitu setuju, sangat 
setuju, kurang setuju, tidak setuju, dan sangat tidak setuju. 



Jadual 4.19 : Cadangan Responden 



No 


Item 


S 

Bil / 

% 


ss 

Bil / 

% 


KS 
Bil / 

% 


TS 
Bil / 

% 


STS 
Bil / 

% 


1 


Umat Islam perlu mempelajari dan memahami 
ajaran Islam yang berpandukan kepada al- 
Quran dan hadis yang sahih serta pemahaman 
para sahabat Nabi. 


28.5 

(57) 


69.5 

(139) 


2.0 

(4) 


0 


0 


2 


Umat Islam harus mempunyai garis panduan 
yang jelas di dalam menangani perbezaan 
aliran mazhab. 


34.5 

(69) 


64.5 

(129) 


1.0 

(2) 


0 


0 


3 


Umat Islam di sesebuah negeri atau tempat 
sebaliknya hanya mengikuti salah satu aliran 
mazhab ahli sunnah sahaja, supaya kesatuan 
umat Islam dapat diwujudkan dan dikekalkan. 


44.5 

(89) 


32.0 

(64) 


17.5 

(35) 


2.5 

(5) 


3.5 

(7) 


4 


Pihak pelaksana polisi perlu berhati-hati 
dalam mengambil sebarang tindakan 

berhubung dengan perbezaan aliran mazhab 
sesama umat Islam. 


40.0 

(80) 


58.0 

(116) 


2.0 

(4) 


0 


0 



Dalam item 1 seramai 69.5 peratus atau 139 orang responden sangat setuju umat Islam 
mempelajari ajaran Islam berpandukan al-Quran dan Assunnah serta pemahaman para sahabat 
Nabi. Seramai 57 orang atau 28.5 peratus setuju dengan pernyataan ini. Manakala hanya 2 
peratus atau 4 orang responden kurang setuju dengan penyataan ini. Tiada responden yang 
tidak setuju dan sangat tidak setuju dengan penyataan ini. Ini menunjukkan sebahagian besar 

menyatakan umat Islam perlu mempelajari dan menambahkan pengetahuan agama berdasarkan 
al-Quran dan Assunnah serta pemahaman para sahabat supaya umat Islam dapat memahami 
dan menghayati ajaran agama Islam yang sebenar dan mampu bertoleransi dengan mereka 
yang berlainan mazhab. 

Item 2 pula menunjukkan bahawa sebahagian besar responden setuju supaya umat 
Islam perlu mempunyai garis panduan yang jelas dalam menangani perbezaan aliran mazhab. 
Sebanyak 64. 5 peratus atau 129 orang sangat bersetuju dengan penyataan ini. Terdapat 34.5 
peratus atau 69 orang bersetuju dengan penyataan ini dan terdapat hanya 1 peratus sahaja atau 
dua orang responden yang kurang bersetuju dengan penyataan ini. Selain itu, tiada responden 
yang tidak bersetuju dan sangat tidak setuju dengan penyataan ini. 

Dalam item 3 juga, sebahagian besar responden bersetuju supaya sesuatu tempat hanya 
mengikuti satu aliran mazhab Ahli Sunnah Waljamaah bagi mewujudkan kesatuan umat Islam. 
Kajian mendapati 44.5 peratus atau 89 orang responden bersetuju dengan penyataan ini 
manakala 32 peratus atau 64 orang responden sangat bersetuju. Terdapat sebanyak 17.5 peratus 
atau seramai 35 peratus responden kurang bersetuju manakala 2.5 peratus dan 3.5 peratus 
responden lain masing-masing tidak setuju dan sangat tidak bersetuju dengan penyataan ini. 

Item 4 juga menunjukkan kecenderungan yang sama dimana lebih separuh responden 
menyatakan sangat setuju pihak pelaksana polisi perlu berhati-hati dalam mengambil sebarang 
tindakan terhadap perbezaan aliran mazhab. Sebanyak 58 peratus responden atau seramai 116 
orang berpendapat sedemikian. Manakala 40 peratus atau 80 orang responden bersetuju dengan 
penyataan ini. Terdapat juga segelintir responden yang menyatakan kurang bersetuju dengan 
penyataan ini iaitu hanya sebanyak 2 peratus atau 4 orang. Selain itu, tiada responden yang 
tidak bersetuju dan sangat tidak bersetuju dengan penyataan ini. Secara keseluruhannya 
sebahagian besar responden bersetuju dengan penyataan digariskan. 



4.6 Kesimpulan 

Secara keseluruhannya analisis kajian ini telah berjaya mengenal pasti perbezaan 
mazhab dan kesannya ke atas kesatuan umat Islam. Analisis yang telah dijalankan 
menunjukkan perbezaan mazhab benar-benar wujud di kawasan kajian. Perbezaan ini timbul 
adalah berpunca dari penuntut luar yang datang sama ada dari Negara-negara jiran iaitu 
Indonesia, Negeri-negeri Arab dan Negara Afrika seperti Sudan, dan sebagainya. Di mana 
mereka kebanyakkannya mengikuti aliran mazhab yang berbeza-beza dengan masyarakat 
tempatan sama ada Maliki, Hanafi, dan Hanbali. Negara seperti Negara Indonesia walaupun 
terdapat juga dikalangan rakyatnya yang mengikuti mazhab Syafie tetapi pengaruh yang lebih 
dominan di sana adalah para penganut aliran Salafi atau lebih dikenali di sini dengan panggilan 
Wahabi. 

Mengikut maklumat yang diperolehi dari Jabatan Agama Islam Johor, (Rujuk Bab II 
Sorotan Kajian) para pengikut aliran ini ekstrem dalam mengamalkan ajaran agama. Mereka 
dipercayai mempertikaikan amalan ibadat yang dilakukan oleh masyarakat Islam disini yang 
dianggap mengamalkan bidaah. Pemahaman mereka kepada hadis bidaah amat sempit 
sehingga menyatakan mereka yang mengamalkan bidaah adalah sesat semata-mata walaupun 
terdapat bidaah yang baik iaitu bidaah Hasanah. Pemahaman dan pengajian agama masyarakat 
di sini mentakrifkan bidaah itu terbahagi kepada kepada dua iaitu bidaah hasanah (baik) dan 

bidaah dalalah (sesat). Keadaan ini menyebabkan seolah-olah mereka membina dinding yang 
memisahkan antara mereka dan pengikut mazhab lain. Sikap dan tingkah laku mereka ini tidak 
mencerminkan sebagai penganut agama Islam yang baik. Sifat-sifat seperti toleransi, tawadu’ 
dan merendah diri tidak diamalkan oleh mereka menyebabkan mereka dilihat mengancam 
pengikut aliran mazhab lain untuk mengamalkan ibadat yang lebih baik dan tenteram. 

Walaupun aliran mazhab Wahabi ini dilihat boleh mengancam kesatuan umat Islam di 
sini, tetapi setakat ini pengikut aliran sedemikian masih kecil dan belum menggugat kesatuan 
umat Islam di sini. Masyarakat Islam di sini boleh menilai aliran mazhab yang sesuai dan tidak 
sesuai untuk diikuti. Analisis kajian juga mendapati kebanyakkan responden boleh menerima 
aliran mazhab yang berbeza dan tidak akan terpengaruh dengan aliran mazhab yang ekstrem. 

Bab V 



Cadangan dan Penutup 



5.1 Pengenalan 

Bab ini manghuraikan rumusan penemuan kajian dan cadangan-cadangan ke arah 
memperteguhkan kesatuan umat Islam yang sedia ada serta menjernihkan kekeruhan yang 
timbul akibat perbezaan pendapat dan pegangan. Cadangan yang dikemukakan adalah 
berdasarkan hasil analisis kajian, pandangan-pandangan dan komen dari responden yang 
terlibat dalam kajian ini. 

Cadangan-cadangan dalam bab ini dipecahkan kepada dua bahagian iaitu cadangan 
intergrasi umat Islam dan cadangan dalam konteks kawasan kajian. Bahagian yang pertama 
memfokuskan kaedah-kaedah wahdatul umat yang diasaskan oleh pemikir-pemikir Islam 
terdahulu. Bahagian kedua ialah cadangan khusus bagi kawasan kajian di mana ia menjelaskan 
peranan-peranan yang boleh diambil oleh pihak yang bertanggungjawab mewujudkan 
keharmonian dan ketenteraman umat Islam di kawasan kajian. 



5.2 Rumusan Penemuan Kajian 

Secara umumnya, analisis kajian telah berjaya menjelaskan keadaan sebenar kesan 
perbezaan aliran mazhab terhadap kesatuan umat Islam. Penemuan kajian ini sangat penting 
untuk menilai sejauh mana perbezaan tersebut memberi kesan kepada kesatuan umat Islam 
khususnya umat Islam di kawasan kajian. 

5.2.1 Kesan Perbezaan Aliran Mazhab terhadap Kesatuan Umat Islam di UTM 

Masyarakat Islam di kawasan kajian sebahagian besarnya adalah penganut Ahli Sunnah 
Waljamaah bermazhabkan Mazhab Syafie. Terdapat juga pengamal aliran lain seperti Wahabi 
dan mazhab-mazhab lain dimana diamalkan oleh sebahagian kecil warga kampus. 

Perbezaan yang diamalkan oleh pengikut mazhab lain dalam Ahli Sunnah Waljamaah 
seperti Maliki, Hanafi, dan Hanbali yang kebanyakkanya penuntut luar negeri tidak 
menjejaskan kesatuan umat Islam di sini kerana mereka mengamalkan secara bersendirian dan 
tidak disebarkan kepada orang lain. Mereka bebas untuk mengamalkan ibadat terutamanya 
ibadat solat mengikut aliran mazhab tersendiri. Kebimbangan sebenar umat Islam di sini adalah 
terhadap perbezaan yang diamalkan dan dibawa oleh pengamal aliran Wahabi yang dilihat 
sedikit ekstrem dalam pergaulan mereka (rujuk analisis 4.3.3). 

Selain berbeza dalam pengamalan ibadat terutamanya solat, mereka juga didapati 
menyebarkan fahaman mereka kepada masyarakat Islam di sini. Kewujudan aliran mazhab ini 
di UTM sedikit sebanyak menimbulkan perasaan tidak senang hati dikalangan umat Islam 
disini khasnya para jemaah solat di Masjid UTM. Walaupun kewujudannya belum menjejaskan 
kesatuan umat Islam di sini secara total. Tetapi jika ia dibiarkan tanpa pemantauan dan 

kawalan dari pihak terlibat dikhuatiri akan mengancam serta mancetuskan keadaan yang tidak 
terkawal pada masa akan datang. 

Berdasarkan analisis kajian dalam bab 4 menunjukkan umat Islam menyedari 
kewujudan perbezaan mazhab di UTM. Seramai 75 orang responden atau 37.5 peratus 
responden menyatakan wujud perbezaan aliran mazhab di kawasan kajian. Analisis juga 
menyatakan kewujudan ini berpunca dari penuntut-penuntut luar negara yang belajar yang 
belajar disini. Sebahagian besar daripada mereka adalah pengamal aliran mazhab yang berbeza 
daripada masyarakat Islam di sini. (Rujuk jadual 4.10 dan 4.11 dalam analisis kajian 4.3.3). 



5.2.2 Sikap Umat Islam terhadap Perbezaan Aliran Mazhab 

Analisis kajian menunjukkan masyarakat Islam di kawasan kajian boleh menerima 
perbezaan aliran mazhab yang wujud di UTM. Sebanyak 75 peratus responden boleh menerima 
pengamal aliran mazhab yang berbeza. Selain itu, sebanyak 63. 5 peratus menyatakan mereka 
tidak berasa terasing berada bersama-sama pengamal mazhab yang berbeza. (Rujuk analisis 
kajian 4.4.1 ). Antara faktor keterbukaan warga UTM dalam mengharungi perbezaan aliran 
mazhab yang timbul ini ialah ilmu agama yang mencukupi terutamanya pendedahan tentang 
perbezaan mazhab-mazhab dalam Ahli Sunnah Waljamaah sama ada secara formal dan tidak 
formal . Sebanyak 74 peratus responden pemah belajar tentang mazhab-mazhab Ahli Sunnah 
Waljamaah melalui buku-buku, kelas-kelas agama, di sekolah dan di universiti. 

Pembelajaran ilmu agama yang cukup dan menyeluruh terutamanya berhubung dengan 
perbezaan aliran mazhab perlu ditekankan dan diperluaskan kepada seluruh umat Islam adalah 
kembali kepada al-Quran dan Assunnah Rasulullah serta peningkatan ilmu agama yang 
berterusan terutamanya dalam konteks ilmu-ilmu yang berhubung dengan perbezaan aliran 
mazhab yang sentiasa menjadi perhatian umat Islam dari masa ke samasa. 



5.3 Cadangan Integrasi Umat Islam 

Kesatuan umat Islam atau integrasi Islam adalah perkara yang paling penting atau 
paling pokok perlu dilaksanakan oleh orang-orang Islam masa kini. Pepecahan membawa 
kepada kerosakan, kebinasaan dan kelemahan manakala kesatuan bermaksud kekuatan ummah, 
kesejahteraan dan keharmonian hidup. Asas utama untuk mewujudkan kesatuan umat Islam 
adalah al-Quran dan assunnah Rasulullah SAW. Hal ini dibuktikan melalui firman Allah SWT 
yang bermaksud ; 



“ Kemudian jika kamu bantah-membantah (berselisih) dalam sesuatu perkara, maka 
kembalilah kepada kitab Allah SWT (al-Quran) dan (Sunnah) Rasulnya, sekiranya kamu 
beriman kepada Allah SWT dan hari akhirat. Yang demikian adalah lebih baik dan elok pula 
kesudahannya . ” 

Sebelum kedatangan Islam di Tanah Arab, masyarakat Arab ketika itu terbahagi kepada 
pelbagai fiqrah dan keturunan dimana setiap fiqrah ini bermusuh dan bersaing di antara satu 
sama lain. Setelah cahaya Islam datang melalui wahyunya (al-Quran) kepada junjungan mulia, 



54 




pelbagai fiqrah dan keturunan tersebut dapat disatukan di bawah Islam. Umat Islam ketika ini 
juga perlu merujuk kepada sumber utama untuk memastikan keharmonian dan ketenteraman 
umat Islam wujud berterusan. Selain itu, terdapat juga 10 kaedah wahdatul Ummah yang 
dijelaskan oleh Kiai Haji Shalahuddin Sanusi dalam bukunya yang bertajuk Intergrasi Umat 
Islam iaitu ; 

i. Tauhid 

ii. Ukhuwah Islamiyah 

iii Musawah 

iv. Musyawarah 

v. Ta’awun (tolong-menolong) 

vi. Takaful Ijtima’I ( tanggungjawab bersama) 

vii. Jihad, ijtihad dan amal 

viii. Fastabiqul khairat (berlumba-lumba dalam melakukan kebaikan) 

ix. Tasamuh (toleransi) 

x. Istiqamah 



5.4 Cadangan Khusus bagi Kawasan Kajian 

Analisis kajian menunjukkan wujud perbezaan aliran mazhab di UTM. Walaupun 
masih terkawal dan belum menjejaskan kesatuan umat Islam secara total pihak yang terlibat 
perlu memainkan peranan untuk memastikan keharmonian dan ketenteraman ini berterusan. 
Antara usaha yang perlu dijalankan dalam konteks ini adalah : 

i. Memberi pendedahan yang berterusan kepada warga kampus khususnya pelajar- 
pelajar baru mengenai wujudnya aliran mazhab yang berbeza di UTM. 
Pendedahan sebegini penting supaya mereka mengenali pengamal aliran 
mazhab yang berbeza dan bersedia menghadapi situasi yang begini di dalam 
kampus serta mereka tidak mudah terpedaya dengan golongan-golongan ini. 

ii. Memantau serta mengawal pergerakkan kumpulan-kumpulan aliran mazhab 
ekstrem supaya mereka tidak menjadikan pelajar yang kurang asas pendidikan 
agama menjadi sasaran untuk menambahkan bilangan ahli mereka. 

iii. Memastikan dan mengawal guru-guru yang terlibat dalam penyebaran aliran 
mazhab ini di kampus serta memastikan mereka ini tidak menyebarkan fahaman 
yang berbeza tanpa kebenaran pihak universiti. 

iv. Menyediakan kursus-kursus dan bengkel kepada staf-staf dan pelajar-pelajar 
berkaitan dengan perbezaan aliran mazhab dari semasa ke semasa. 

v. Mengadakan dialog serta perbincangan yang tertutup bagi ahl-ahli kumpulan ini 
bagi memastikan mereka benar-benar menuntut syariah yang telah ditetapkan 
serta memastikan mereka tidak menganggu warga kampus yang lain. 



5.5 Penutup 

Perbezaan faham atau perbezaan aliran mazhab dalam Islam adalah satu fenomena yang 
berterusan di mana tidak mungkin dan tidak mampu bagi umat Islam ketika ini untuk 
mewujudkan satu aliran yang boleh diikutii oleh umat Islam seluruhnya. Perbezaan ini kadang- 
kadang menimbulkan ketegangan dan perselisihan yang sememangnya tidak dibenarkan dalam 
syariah Islam dalam yang mulia ini. Kewujudan aliran mazhab yang sedikit ekstrem dalam 
pembawaanya yangmendakwa diri mereka adalah paling benar sedikit menggugat keharmonian 
dan ketenteraman umat Islam . Umat Islam di sini yang sekian lama disuburkan dengan 
mazhab Ahli Sunnah Waljamaah bermazhabkan mazhab Syafie menjadi sedikit terganggu dan 
tidak kurang sebahagian kecil umat Islam dipengaruhi oleh aliran yang berbeza ini. 

Peningkatan ilmu agama berteraskan al-Quran dan Assunnah serta pendedahan yang 
meluas mengenai perbezaan aliran mazhab dilihat sebagai kaedah terbaik untuk mewujudkan 
keharmonian dan ketenteraman berterusan umat Islam. 

